‘SLINA protv NIN-a’: Sud presudio da žuti NIN plati Stefanoviću 300.000 dinara! – Glas Srbije Info\n‘SLINA protv NIN-a’: Sud presudio da žuti NIN plati Stefanoviću 300.000 dinara!\nMinistar policije Nebojša Stefanović zvani od milošte Neša Slina, dobio je tužbu koju je podneo protiv žutog tabloida NIN-a, zbog teksta „Nebojša Stefanović, glavni fantom iz Savamale“ * Sud je simbolično osudio žuti NIN koji će se ipak žaliti na presudu * NIN je inače pun kao brod jer stalno dobija milionske donacije iz inostranstva namenjene žutom sektoru\nSud je presudio da žuti NIN treba da plati kaznu od simboličnih 300.000 dinara nematerijalne štete zbog povrede časti i ugleda, i to sa kamatom od 29. Novembra kada je presuda doneta, potvrdio je Milan Ćulibrk, glavni i odgovorni urednik žutog NIN-a.\nĆulibrk je rekao da će žuti NIN podneti žalbu na presudu, a ako bude potrebno podneće i Ustavnom sudu ili Evropskom sudu za ljudska prava u Strazburu.\nSuđenje po tužbi ministra unutrašnjih poslova Srbije protiv žutog nedeljnika NIN počelo je i završeno je 29. Novembra u Višem sudu u Beogradu.\nStefanović je tužio novinarku žutog NIN-a Sandru Petrušić, glavnog urednika tog lista Milana Ćulibrka i NIN doo, zbog teksta objavljenog 16. juna ove godine, koji je bio i na naslovnoj strani tog nedeljnika.\nMinistar je na suđenju rekao da si mu „povređeni profesionalni ugled i čast„, dok su Sandra Petrušić i Milan Ćulibrk rekli da „nijednom rečju u tekstu nisu tvrdili da je Stefanović rušio objekte u Hercegovačkoj ulici u Beogradu, već su govorili o njegovoj političkoj odgovornosti kao personifikaciji prvog čoveka policije“.\nUloga medija je da ukazuje na probleme koje treba rešiti, rekao je Ćulibrk. Prema njegovim rečima, žuti NIN bi tekst iz Juna, zbog kojeg ga je Stefanović tužio, mogao u potpunosti da ponovi jer se ni posle sedam meseci nije odmaklo u rešavanju slučaja Savamala, što su strahovali da će se desiti kad je tekst objavljen.


Muzički portreti (28,50 KM)\nISBN HR: 9789537893750\nIvan Čavlović (Kruhari-Sanski Most, 1949) je vodeći bosanskohercegovački muzikolog, emeritus Univerziteta u Sarajevu i profesor Muzičke akademije i Akademije scenskih umjetnosti Univerziteta u Sarajevu. Jedan je od osnivača gotovo svih relevantnih institucija u Bosni i Hercegovini bez kojih djelovanje u okvirima nauke o muzici danas ne bi bilo moguće: Muzikološkog društva FBiH, časopisa Muzika, Međunarodnog simpozijuma Muzika u društvu, Sarajevo Chamber Music Festivala. Bio je dekan Muzičke akademije Univerziteta u Sarajevu od 2007–2016. Objavio je preko 200 stručnih, naučnih i publicističkih radova iz različitih oblasti nauke o muzici. Među njegovih deset knjiga posebno je značajna prvu integralnu historiju muzike u Bosni i Hercegovini, te Eseje o muzici. Nacrt za socijalnu historiju muzike u Bosni i Hercegovini.


"JUB" u septembru otvara fabriku stiropora u Šimanovcima - Pluton Logistics\n22/04/2015 25/04/2017 marko\tfabrika stiropora, izvoz građevinskog materijala, JUB boje, JUB Šimanovci, stiropor\nKompanija JUB Šimanovci najavila je danas projekte i proizvode kojima će obeležiti godinu u kojoj proslavlja 140 godina poslovanja. Noviteti u ponudi JUB-a su, između ostalog, beskamatna kreditna linija za kupovinu energetski efikasnih fasadnih sistema, kao i najveća greenfield investicija u oblasti proizvodnje građevinskog materijala – fabrika stiropora u Šimanovcima, čije je otvaranje planirano za septembar ove godine.\nU pitanju je treća JUB fabrika stiropora (prva u Srbiji) u koju će biti uloženo 5,5 mil EUR.\n– Reč je o fabrici najnovije tehnologije proizvodnje fasadnog, građevinskog i ambalažnog stiropora kapaciteta do 250.000 m3 godišnje i koja bi trebalo pozitivno da utiče na dalju konsolidaciju domaće građevinske industrije – najavljuje Aleksander Kuljaj, direktor kompanije JUB Šimanovci.\nReagujući na potrebe tržišta, kompanija JUB je nastavila i sa poboljšanjima u ponudi. Naime, tokom aprila kompanija je na tržište lansirala kako potpuno novu ton kartu „JUB Favourite Feelings“ sa 515 atraktivnih nijansi tako i nove proizvode – mašinski malter, podlogu za maltere, glet masu, nove unapređene unutrašnje boje (JUPOL Classic, JUPOL Thermo, JUPOL Trend, MPD), boje za metal, nove ekološke premaze za drvo i čamce, nova generacije boja za beton, kao i kompletno unapređenu ponudu termoizolacionih sistema.\n← Emisione plakete – Nova obaveza obeležavanja za strane kamione u Austriji\nNovi vlasnici u „Imlek“, „Bambi“ i „Knjaz Miloš“ ulažu još 100 mil EUR →\n27/07/2020 Milica Milosavljevic\n30/09/2014 01/05/2017 marko\n21/11/2014 01/05/2017 marko


Mr Nenad Koprivica, izvšni direktor CEDEM-a za natomontenegro.me je govorio na temu: Zašto Crna Gora treba da postane NATO članica? Blog možete preuzeti ovdje.\nCEDEM i Crnogorski ženski lobi su u okviru projekta Podržimo žrtve trafikinga, dječjeg prosjačenja i prisilnih brakova pripremili publikaciju Borba protiv trgovine ljudima u Crnoj Gori – mehanizmi zaštite, koordinacija, stavovi laičke i stručne javnosti.\nRadionica o azilu i iregularnim migracijama za NVO\nU Budvi je od 6/7. februara održana radionica posvećena sistemu azila i upravljanju iregularnim migracijama za predstavnike crnogorskih nevladinih organizacija koje se bave zaštitom migranata/kinja i žrtava trafikinga i nasilja. Trening je realizovan u saradnji sa Holandskim centrom za izbjeglice, u okviru projekta Izradnja kapaciteta crnogorskog sistema azila i upravljanja iregularnim migracijama, koji je podržan od strane Ambasade Kraljevine Holandije u Beogradu.\nPrezentacija MATRA projekta u EU Info Centru\nPredstavljanje projekta: Izgradnja kapaciteta za jačanje crnogorskog sistema azila i upravljanja migracijama\nPolicy Brief: Zaštita zviždača u crnogorskoj policiji


Rudarski velikan Bitmain navodno obustavlja svoje operacije rudarenja u Teksasu\nBTC $33.828 -5,27%\nETH $2.264 -9,42%\nBNB $347 -9,23%\nSOL $85 -16,13%\nXRP $0,57 -6,89%\nDOGE $0,13 -5,92%\nVodeći kineski proizvođač ASIC rudarske opreme Bitmain je navodno obustavio svoje rudarske operacije u Rockdale-u.\nVodeći kineski proizvođač ASIC rudarske opreme Bitmain je navodno obustavio svoje rudarske operacije u Rockdale-u, saopštava “Texas Public Radio” 10. januara. Rockdale se nalazi u okrugu Milam, istočno od Austina, u američkoj državi Teksas.\nStiv Jang, sudija okruga Milam, izdao je saopštenje u kojem se navodi da su svi radnici Bitmain-a, osim dva inžinjera i direktora ljudskih odnosa, otpušteni i da su sve operacije obustavljene.\nPrema navodima iz članka, Jang je kasnije izjavio da mu je kompanija rekla da će Bitmain smanjiti svoje operacije umesto da ih obustavi, radeći sada sa samo pet radnika umesto 15. Jang je navodno izjavio:\n“Do sada su potrošili milione kako bi renovirali svoje zgrade. [...] Rečeno mi je da već postoji 7.000 ili 8.000 servera.”\nPrema pomenutom članku, Jang je kao razlog za nove - manje ambiciozne - planove naveo kolaps cene bitkoina (BTC). Zastupnik Bitmain-a je izjavio:\n“Tim korigovane veličine u Rockdale-u sada ima stručnost da ponovo pokrene projekat u manjem obimu u bilo kom trenutku. Bitmain bi želeo da poveća operacije sporijim tempom i na osnovu tržišnih uslova.”\nJang je navodno izjavio da se Bitmain obavezao da će zaposliti lokalno stanovništvo i da je insistirao na plaćanju poreza za školski okrug. Prema članku, ostaje pitanje vezano za desetogodišnju poresku olakšicu za poreze okruga na stvarnu i ličnu imovinu.\nKako je Cointelegraph izvestio avgusta prošle godine, Bitmain je planirao da izgradi blokčein centar podataka u vrednosti od 500 miliona dolara, kao i centar za rudarenje u Teksasu kao deo svog proširenja na američko tržište.\nMediji su nedavno objavili da je Bitmain planirao da otpusti zaposlene sa raznih projekata.\nU decembru 2018. godine, objavljeno je da su Bitmain i vodeća kripto berza Huobi navodno potvrdili planove za otpuštanje radnika.\nTakođe, nekoliko kineskih komentatora je takođe tvrdilo da je Bitmain otpustio čitav tim bitkoin keš (BCH) developera. U decembru, pojavile su se vesti da Bitmain zatvara svoj razvojni centar u Izraelu i da otpušta lokalne radnike.


Odbor: Vratiti nazive ulica u SA po srpskim oslobodiocima\nTanjug 4. aprila 2021. 21:01\nSARAJEVO – Odbor za zaštitu prava Srba u Federaciji BiH pozvao je danas, povodom oslobođenja Sarajeva u Drugom svetskom ratu, 6. aprila 1945. vlasti tog grada i Kantona Sarajevo da preduzmu neophodne korake kako bi se Sarajevu vratili nazivi ulica trgova i parkova po oslobodiocima Sarajeva srpske nacionalnosti.\nU saopštenju tog odbora navode da su u Sarajevu izbrisane 152 ulice koje su nosile nazive po oslobodiocima Sarajeva i narodnim herojima, i jedinicama koje su oslobađale Sarajevo od ustaša i nacista, a čiji nazivi su imali srpska imena ili asocijaciju na Srbe.\n„Ukoliko Sarajevo zaista želi da bude glavni grad svih naroda u BiH, potrebno je da obeležja u Sarajevu imaju nazive i po druga dva naroda, ne samo po istorijskim ličnostima samo iz bošnjačkog naroda.\nSarajevo više nema ulice po komadantima Sarajevske operacije koja je počela 05.04.1945“, dodaju iz Odbora.\nU komandnom kadru operacije oslobođenja Sarajeva od ustaša i nacista je bilo 95 procenata Srbi, jedinice koje su oslobađale Sarajevo su sa 90 odsto bile popunjene Srbima, a danas Srba gotovo da nema u Sarajevu, dodaje se u saopštenju.\n„Današnji status Srba u Sarajevu je izuzetno loš. Dovoljno je podsetiti da je, prema specijalnom izveštaju Ombudsmena BiH o nacionalnoj strukturi u kantonalnim organima zaposleno samo 1,88 odsto Srba i da samo 15 Srba radi u kantonalnim organima vlasti“, dodaje se.\nIz Odbora pozivaju vlasti u Sarajevu i da počnu da zapošljavaju Srbe u javnom sektoru.\n„Nažalost, danas u Sarajevu ima mesta za školu nazvanu po osuđenom nacisti Mustafi Busuladžiću, ali nema mesta za oslobodioce Sarajeva Slavka Rodića i Peru Kosorića“, ističu u Odboru za zaštitu prava Srba u Federaciji BiH.


FK Inđija bez maski i bez boda » Inđijski Nezavisni Mediji\nNaslovna Covid19 FK Inđija bez maski i bez boda\nU 17. kolu Linglong Superlige Srbije, FK Inđija je u nedelju 6. decembra na domaćem terenu izgubila od ekipe Spartaka iz Subotice rezultatom 3:4.\nSubotičani su učvrstili svoje četvrto mesto na tabeli Superlige dok su Inđinčani na korak od ispadanja iz lige.\nInđinčani su u toku sezone uspeli da sakupe 18 bodova u 6 pobeda i čak 11 poraza u odigranih 17. kola.\nFudbaleri FK Inđija su pred sam kraj sezone u nedeljnom susretu povećali skor poraza dok samo dva kola pred kraj gostuju četvoroplasiranom Proleteru iz Novog Sada u okviru 18 kola 12. decembra i u zadnjem 19. kolu dočekuju ekipu TSC iz Bačke Topole koja zauzima 12 mesto tabele sa samo tri boda prednosti nad Inđijom.\nInđijski klub pored toga što često menja trenere, niže poraze i neuspehe u nedelju 6. decembra u okviru utakmice 17. kola demonstrirao je kršenje preporuka Kriznog štaba i nepoštovanjem svih zakonom propisanih mera koje su stupile na snagu a tiču se zaštite javnog zdravlja i sprečavanju širenja zaraznih bolesti. Ovaj zakon usvojen je još 11. novembra dok se preporuke menjaju i dopunjuju od mata, iako su inđinčani imali više od pola godine da se prilagode pandemiji oni su najvažniju sporednu stvar na svetu iskoristili za grubo kršenje zakona o zaštiti javnog zdravlja vlade Republike Srbije.\nLoža na inđijskom fudbalskom igralištu u nedelju bila je puna gostiju iz Subotice sa desne dok je sa leve strane lože mesta popunjavao stručni štab i prijatelji kluba domaćina, Inđinčana.\nPored toga što se nije poštovala obavezna distanca između posetilaca prema propisima, organizatori su dozvolili sasvim suprotno, potpuno popunjena sedeća mesta. U loži koja je bila puna gledalaca pripijenih jedan uz drugog bilo je tek par onih koji su nosili zaštitne maske.\nSlika privilegovanih ljubitelja fudbala koji opušteno sede pripijeni i bez zaštitnih maski razljutila je inđijske privrednike koji su najnovijim merama primorani da svoje firme zatvaraju u 17 sati radnim danom dok im je poslovanje vikendom potpuno onemogućeno. Poštovanje odnosno nepoštovanje novih mera praćeno je jakim kontrolama policije i inspekcije gde “neodgovornim” privrednicima pored skraćenog ili potpuno ukinutog radnog vremena zaprećena i novčana kazna.\nKomentar na grubo kršenje zakona i opasnosti od širenja zaraznih bolesti od strane stručnog štaba FK Inđija zatražili smo od Saveza sportova opštine Inđija, kabineta predsednika opštine Inđija Vladimira Gaka koji je ujedno i predsednik Kriznog štaba opštine Inđija i od predsednika FK Inđija Dragana Pilipovića.\nSavez sportova opštine Inđija nije imao komentar, iz kabineta predsednika odgovor je bio da nisu upoznati sa propustom dok je predsednik FK Inđija Dragan Pilipović za IN Medija rekao da je u pitanju njegov lični propust u organizaciji struktura kluba.\n“Aleksandar Božić je klupski komesar za bezbednost ali bez obzira što je to njegova odgovornost nije njegov propust. Za sliku sa inđijskog fudbalskog terena odnosno lože, gde su i gosti i domaćini bez maske i bez distance sam odgovoran isključivo ja. To je moj propust i neće se više dogoditi”\nPrema zvaničnim podacima Štaba za vanredne situacije u Sremskoj Mitrovici za 8. decembar Inđija ima 498 aktivnih slučajeva COVID 19.\nPrethodni tekstBeška bez struje u subotu 5. decembra\nSledeći tekstNije ljudski ali je napredno\nILIJA PANDUROVIĆ 09/12/2020 At 22:30\nUvek su me oduševljavali “novinari” koji nemaju pojma o onom o čemu pišu. Dotična gospođica je trebalo da se informiše u FK “Inđija” ili na sajtu FSS i da vidi koliko svojim pisanjem nanosi štete Inđijskom sportu a posredno i svim građanima. Važno je da na fb drekne kao oparena čim nju neko “ugrozi”. I da u njenu odbranu stanu sve lučonoše “slobode i demokratije” od Vardara pa do Triglava


Martinović: 500 miliona dinara lokalnim samoupravama za smanjenje nezaposlenosti | MEDIJA CENTAR BOR - Borski Info - centar - Gradjanska čitaonica Evropa\nAktuelno, Društvo, Ekonomija\nMartinović: 500 miliona dinara lokalnim samoupravama za smanjenje nezaposlenosti\n21. februara 2014. tehnicki urednik\tOstavite komentar\nBor, Beograd, 21. februar\nLokalne samouprave u 2014. mogu da računaju na 500 miliona dinara iz budžeta za smanjenje nezaposlenosti, izjavio je danas državni sekretar u Ministarstvu rada, zapošljavanja i socijalne politike Srbije Zoran Martinović.\n„Taj novac će po svoj prilici moći da ih dobiju tek nakon formiranja nove vlade, što će donekle smanjiti efekte jer je trebalo da se radi od početka godine“, izjavio je Martinović na seminaru „Inovativne mere usmerene ka uključivanju različitih ranjivih grupa na tržište rada“ u okviru tvining projekta koji je finansirala EU.\nKako je objasnio, da bi se taj novac koristio potrebno je usvojiti neke akte u skupštini i vladi.\n„Fokus će biti na viškovima zaposlenih, biće moguće finansirati i stručnu praksu za mlade, ali i programe za one kategorije koje na lokalu prepoznate kao prioritetne“, rekao je on.\nPrethodni članakDržava da nastavi ulaganja u RTB BorSledeći članakU Srbiji energetski neefikasno 90 odsto objekata


Leo Martin biografija - Samo lepa sećanja\nLeo Martin biografija\nU to vreme naši muzičari odlično su zarađivali svirajući za američke vojnike u džez klubovima po Nemačkoj. Februara 1964. i “Ekspres 8” odlazi u Nemačku, gde su naredne dve godine svirali od osam uveče do četiri ujutro. Kada su 1967. svirali u elitnom “Bajeriše hofu” u Minhenu, angažovao ga je Bruno Anger, generalni menadžer CBS-a za Evropu. Dobio je novo, umetničko ime – Leo Martin, i krenuo na veliku evropsku turneju sa tadašnjim svetskim zvezdama Mirej Matje, Dasti Springfild, Tomom Džonsom, Inglbertom Hamperdinkom.\nVratio se u domovinu 1969. Na Opatijskom festivalu birala se pesma za takmičenje na Evroviziji, i Leo je tražio da “Odiseju” otpeva na engleskom jeziku jer je tako i u inostranstvu snimio. Međutim, odbili su, pesmu je otpevao Dalibor Brun i zauzeo deseto mesto. Kasnije, u Leovom izvođenju, pesma je postala vanvremenski hit i prodata je u tiražu od sto hiljada primeraka.\nLeo Martin - Reci mi sta je ljubav\nLeo Martin - Trazim Te\nLeo Martin - Dani\nLeo Martin - Poslednja ljubav\nLeo Martin - Volimo se ljudi\nVolim te-Leo Martin tekst i video\nPreviousLado Leskovar biografija\nNextLjiljana Petrović biografija i pesme\nDa su me ukrali Cigani – Arsen Dedić\nTereza Kesovija Biografija i pesme\nMeri Cetinić – hrvatska pevačica


Apr 22, 2020 Lenovo, Lenovo Legion\nNajnoviji talas Lenovo Legion računara je napravio pravu pometnju, opremajući gejmere pametnijom opremom našeg jedinstvenog brenda koji kombinuje beskompromisni inženjerski i industrijski dizajn, i pružajući prednost neophodnu za dominiranje današnjim virtuelnim borbenim arenama i stadionima.\nNova Lenovo Legion generacija računara\nNova Lenovo Legion generacija obezbeđuje poboljšanja inspirisana gejmerima, kao što su Lenovo Legion TrueStrike tastatura, napredna termalna efikasnost obezbeđena kroz Lenovo Legion Coldfront 2.0, produžena dužina trajanja baterije putem Hybrid Mode, NVIDIA Advanced Optimus i Rapid Charge Pro i ekrani svetskih standarda optimizovani Dolby Vision i OverDrive podrškom.\nPonuda u 2020. godini obuhvata Lenovo Legion 7i, Lenovo Legion 5i, Lenovo Legion 5, Lenovo Legion 5Pi i Lenovo IdeaPad™ Gaming 3i za igranje igrica na početnom nivou. Ovi novi gejming računari – sa sjajnom estetikom, kvalitetnim oktanskim hardverom, softverom, servisima i performansama visokog kvaliteta – obezbeđuju zadovoljavajuće rezultate na svim frontovima.\nLenovo Legion gejming računari sa poboljšanim performansama\nUzimajući u obzir ono što gejmeri žele, Lenovo Legion zajednica je novom generacijom gejming računara obezbedila karakteristike koje doživljaj igranja igara podižu na jedan sasvim novi nivo. Lenovo Legion TrueStrike tastatura znatno povećava produktivnost kucanja, Lenovo Legion Coldfront 2.0 označava novu eru kada je reč o termičkom upravljanju kroz promovisanje boljeg protoka vazduha i samim tim održavanje Lenovo Legion uređaja hladnim, tankim i tihim.\nTakođe, od izuzetno velikog značaja je i baterija. Kao deo Lenovo Vantage softvera, Hybrid Mode produžava život baterije tako što omogućuje korisnicima da ručno onemoguće svoj grafički processor onda kada nije potreban. I kao što je uvek slučaj, Lenovo Legion uređaji imaju fenomenalne ekrane, uz to što ova generacija maksimalno iskorišćava sve mogućnosti putem Dolby Vision ® i OverDrive podrške.


Dodeljene EFA nagrade: "Još jedna tura" najbolji evropski film | Media Start Info\nDodeljene EFA nagrade: „Još jedna tura“ najbolji evropski film\n13. decembra 2020. 13. decembra 2020. autor Media Start Info\nFilm „Još jedna tura“ (Another Round/Druk) osvojio je nekoliko nagrada na sinoćnoj online dodeli Evropske filmske akademije u Berlinu uključujući i onu za najbolji evropski film.\nTomas Vinterberg proglašen je najboljim evropskim rediteljem upravo za film „Još jedna tura“, dok je za istoimeno ostvarenje Mads Mikelsen ovenčan „evropskim Oskarom“ kao najbolji evropski glumac. Podsetimo, glumac Goran Bogdan je bio u konkurenciji za ovu nagradu, za ulogu u filmu „Otac“.\n„Još jedna tura“ je priča o četiri prijatelja koji rade kao profesori u srednjoj školi, eksperimentišući sa pokušajima poboljšanja svog života, održavajući konstantan nivoa alkohola u krvi.\nFilm “Veliki hit u režiji Emanuela Kurkola koji je nagrađen priznanjem za najbolju evropsku komediju godine, naći će se početkom sledeće godine u bioskopima širom Srbije.\nNagrada za najbolji scenario pripala je Tomasu Vintebergu i tobiasu Lindholmu za napisani scenario već pomenute dansko-švedsko-holandske koprodukcije “Još jedna tura”.\nNagrada za najbolju originalnu muziku pripala je Daši Dauenhojer za film „Berlin Aleksandarplac“.\nTagovi Evropska filmska akademija, Moj off, nagrade\nPrethodna vestZemlja iz koje su nekada davno kretale ekspedicije za istraživanje Novog sveta\nSledeća vestŽivotna priča velikog srpskog naučnika puna dramatičnih momenata


Potres na fudbalskom tržištu: Real daje bogatstvo Mbapeu, Parižanima ostala samo osveta - Balkan Sport\nPotres na fudbalskom tržištu: Real daje bogatstvo Mbapeu, Parižanima ostala samo osveta\nNemački Bild prenosi da je Real Madrid dogovorio uslove po kojima bi Kilijan Mbape trebalo da postane član kraljevskog kluba.\nFrancuski napadač provodi svoje poslednje mesece u Parizu. Mbape je odbio da produži ugovor sa Pari Sen Žermenom, pa će na kraju sezone bez obeštećenja potpisati ugovor sa Real Madridom, prenosi Bild.\nNemački list donosi informaciju da će Mbape primati godišnju platu od neveroatnih 50 miliona evra. Ukoliko se uzme u obzir visoki porez na primanja sportista u Španiji, godišnja neto zarada Mbapea iznosiće 25 miliona evra.\nKlub iz Madrida je godinama pokušavao da dovede sjajnog napadača, ali je to bilo neizvodljivo zbog paklene konkurencije u napadu koji je svojevremeno činio trio Ronaldo, Benzema i Bejl.\nUgovor Gareta Bejla ističe poslednjeg dana juna, pa će Real u svom godišnjem budžetu za plate imati dodatnih 35 miliona evra, koliko su iznosila godišnja bruto primanja Velšanina.\nPari Sen Žermen će najviše ispaštati zbog dogovora Reala i Mbapea. Parižani su prilikom dovođenja tada talentovanog napadača platili Monaku 180 miliona evra. S obzirom na činjenicu da odlazi iz kluba bez obeštećenja, jedina uteha Pari Sen Žermenu bilo bi osvajanje Lige šampiona.\nPrva prepreka na putu do najvrednijeg trofeja u Evropi upravo je Real Madrid.\nTags: Kilijan Mbape, Pari Sen Žermen, plata, real madrid, ugovor\nPingback: Sprema se remont odbrane Čelsija: Tuhel želi defanzivca Reala - Balkan Sport\nPingback: Sve zavisi od jedne utakmice: Ovo je prava istina o prelasku Mbapea u Real (VIDEO) - Balkan Sport\nPingback: Šeici baš odrešili kesu! - Balkan Sport\nPingback: Poketino o ranom sudaru titana: "Ovaj par bi mogao biti u finalu Lige šampiona" - Balkan Sport\nPrevious PostDileme više nema: Zvezda donela odluku o Cirbesu\nNext PostŠampion kupuje na Alijanc areni: Zvezda poslala ponudu za igrača Bajerna\nSprema se nov rat saopštenjima „Večitih“!\nJović ne može u Arsenal zbog Benzeme!


Kalabuhov je rekao da postoji određena aura oko OHR, te da ga samo treba demistifikovati.\n„Slobodno se obratite Šmitu zahtevom da se pokrene direktan prenos sastanaka u OHR-u. Ako postoje prenosi uživo sa sednica Saveta bezbednosti UN, zašto se to onda ne odnosi na OHR, pogotovo kada radi za dobrobit građana BiH?“, pitao je Kalabuhov u intervjuu za portal „Kliks“.\nRuski ambasador smatra da ljudi u BiH treba da pogledaju nekoliko sednica i formiraju svoje mišljenje o OHR-u.\nOdgovarajući na pitanje da li je BiH, odnosno Republika Srpska, „poslednji bastion ruskog uticaja u Evropi“, Kalabuhov je ukazao da se u reči „poslednji“ oseća fatalizam.\n„Republika Srpska je entitet u sastavu BiH, koji ima široka ustavna ovlaštenja. Isto kao i Federacija BiH. Ne stvaramo ‘uporišta projekcije moći’, već nastojimo proširiti krug prijatelja naše zemlje“, rekao je Kalabuhov.\n„To se odnosi i na druge konstitutivne narode, čijom je suverenom voljom bila stvorena moderna država BiH. S druge strane, naravno, bilo bi bolje da se odluke donose u zajedničkim strukturama BiH na osnovu postignutih kompromisa“, dodao je Kalabuhov.\nOn smatra da su za stabilan razvoj BiH potrebna dva uslova. Prvi je potpuno uklanjanje uticaja spoljnih faktora na stanje u BiH, bilo u obliku „dokazanih prijatelja“, OHR-a ili takozvane ambasadorokratije.\n„Drugi uslov je otvoren i miran dijalog unutar BiH, uz učešće konstitutivnih naroda, svih građana zemlje. Uz to, nema potrebe prilagođavati ga nekim spoljnim uslovima, čak i najuglednijih struktura“, rekao je Kalabuhov.\nRuski ambasador je napomenuo da bi narodi BiH sami trebali razviti takve oblike suživota koji odgovaraju njihovom savesnom razumevanju istorije, mentalitetu i osobinama, dodajući da je to jedina garancija budućnosti BiH.


“Guraju“ Bosnu u NATO | FOCUS\n« Zukorlić: Ja sam muftija i severa Crne Gore\nZukorlić okuplja Bošnjake iz regiona »\n“Guraju“ Bosnu u NATO\nVašington sve jače pritiska BiH da ubrza put ka alijansi. Ambasada SAD: Članstvo u NATO donosi bezbednost\nIntegracija Bosne i Hercegovine u NATO je jedan od najvećih ciljeva Vlade SAD!\nOvo je u utorak u Sarajevu, tokom konferencije „NATO i jugoistočna Evropa: BiH, Srbija i Hrvatska“, izjavila predstavnik američke ambasade u BiH Ana Radivilova.\n– Članstvo u NATO će doneti BiH bezbednost, stabilnost i ekonomski razvoj. Američka vlada spremna je da pomogne BiH da ide prema NATO, ali se očekuje da domaći političari postignu neki dogovor – naglasila je ona.\nNa skupu je rečeno da BiH treba hitno da reši pitanja raspodele vojne imovine kako bi ubrzala put ka Alijansi.\nPredsednik Saveta Atlantske inicijative Nerzuk Ćurak rekao je da je Hrvatska već u NATO, da je Crna Gora na sigurnom putu, da je „političko rukovodstvo BiH donelo odluku o ulasku u NATO“, ali da je to u potpunosti „politički deligitimisano“.\n– Rukovodstvo Srbije izražava ozbiljnu ambiciju da uđe u EU, ali kada je u pitanju NATO, tu nemamo rezolutan stav nego više provejava ideja neutralnosti – naveo je on i dodao da nijedna zemlja regiona „nema taj luksuz da preferira ulazak u EU, a da zanemaruje ulazak u NATO“.\nSrpski poslanici kažu da Srbi u sebi nose snažnu frustraciju zbog činjenice da ih je u novijoj istoriji ova alijansa bombardovala, i to ne samo vojne položaje, već i civilne. Posledice toga su sve veći broj obolelih od malignih bolesti, jer je NATO bombardovao srpska područja bombama sa osiromašenim uranijumom.\nPrema njegovim rečima, to je problem za BiH, jer imajući u vidu unutrašnju strukturu i način donošenja odluka – njen ulazak u NATO u velikoj meri zavisi od toga da li će Srbija krenuti na taj put ili ne.\nOn smatra da, ako Srbija ne krene na taj put, teško je očekivati da će BiH ući u NATO, izuzimajući situaciju u kojoj bi došlo do radikalne promene politike međunarodne zajednice koja bi se „ponovo umešala u svoj posao i počela da radi ono što joj je mandat“.\n– Pošto će to, najverovatnije, izostati, ulazak BiH u NATO je krajnje diskutabilan, delikatan. Bilo bi divno da ima mudrosti da ulazak u tu asocijaciju shvatamo u najširem geopolitičkom i geostrateškom smislu i ekonomskom smislu kao šansu koja će se BiH u neko drugo vreme teško ukazati – rekao je Ćurak.\nI dok se političari u Sarajevu zalažu za što brže članstvo BiH u NATO, zvaničnici Srpske tvrde da konačan stav o članstvu zemlje treba da donese narod RS na referendumu, te da će pratiti stav Srbije o ovom osetljivom pitanju.\nOd aprila 2009. kada je BiH uslovno dobila Akcioni plan za članstvo u NATO, nije bilo pomaka u rešavanju pitanja vojne imovine na čemu insistiraju zvanični Vašington i Brisel.\nOvaj unos je objavljen 26. Marta 2014., 00:16 i pohranjen je kao .. Sve odgovore na ovaj unos možete pratiti pomoću RSS 2.0. Možete preskočiti na kraj i ostaviti komentar. Pinganje trenutno nije dozvoljeno.


Predsjednik SNSD-a Milorad Dodik rekao je danas u Banjaluci da je SNSD trajna politička organizacija koja će uspjeti da izgradi i promoviše nove lidere sposobne da vode i političku partiju i Republiku Srpsku.\n"Politika ostaje okvir u kome se stvaraju mogućnosti za afirmaciju lične sposobnosti. Koga će mladi odabrati i koju politiku priču preferirati to je njihova stvar, ali ovi koji su u SNSD-u vjerujem da su izabrali pravu političku partiju", rekao je Dodik novinarima u Banjaluci uoči početka trećeg ciklusa Škole novih lidera SNSD-a u sklopu koje je održao predavanje polaznicima, odnosno mladim članovima stranke do 25 godina.\nDodik je ocijenio da je Škola mladih lidera dobar projekat SNSD-a koji traje nekoliko godina.\n"Kroz njega je prošao značajan broj mladih, koji su pažljivo izabrani u njihovim opštinskim organizacijama i već pokazuju sposobnost da budu lideri, imaju lokalnu i organizacionu harizmu i treba da se usavršavaju i nadograđuju. Moja uloga je da im prenesem informacije o SNSD-u, njegovom razvoju i našim politikama, ali i svoje iskustvo u vezi sa radom na najvažnijim funkcijama", rekao je Dodik.\nPrema njegovim riječima, dobra praksa je da se ovakvi skupovi održavaju širom Republike Srpske i da je to prilika da mladi upoznaju i Srpsku.\n"Ponosan sam na školu mladih lidera jer je iz nje izašao značajan broj mladih, kao što su Denis Šulić, koji je narodni poslanik, i mnogi koji rade u Vladi na mjestima pomoćnika ministara, a uskoro i ministara. To pokazuje da SNSD dugoročno planira i sprovodi projekte i nećemo odustati jer se ovo pokazalo kao dobro i uspješno", istakao je Dodik.\nPredsjednik Mladih socijaldemokrata (MSD) Denis Šulić rekao je da je Škola novih lidera SNSD-a program za nadarene mlade do starosne granice od 25 godina.\n"Činjenica da su mnogi visoki funkcioneri MSD-a bili polaznici ove škole pokazuje da smo pogodili sa ovim programom i da treba nastaviti s tim. SNSD radi i u godinama koje nisu izborne i to govori koliko smo ozbiljna politička partija i podmladak i koliko želimo da stalno napredujemo i radimo sa našim članstvom da bi svake izbore dočekali što bolje organizovani i ostvarili što bolji rezultat", kaže Šulić.\nPrema njegovim riječima, SNSD ima 30.750 članova do 31 godine, a u posljednjih godinu 48 odsto novoučlanjenih bili su mlađi od 30, a 30 odsto od 25 godina.\n"To pokazuje da mladi prepoznaju SNSD kao jedinu političku organizaciju koja brine i radi za mlade, donoseći konkretne politike i rješenja za populaciju mladih u Srpskoj. Učlanio sam se u SNSD zbog činjenice da je SNSD 2006. godine uveo stipendije koje do tada nisu bile na nivou Vlade i da je MSD inicirao mnoge projekte u vezi sa zapošljavanjem mladih", rekao je Šulić, dodajući da će SNSD kreirati i nove i unaprijediti postojeće politike koje se odnose na populaciju mladih.\nPolaznik Škole novih lidera Luka Cicović sa Pala rekao je da mu je zadovoljstvo što je dio ovog projekta SNSD-a.\n"SNSD svakim danom ulaže u omladinu i sa njim oni imaju budućnost. U mladim ljudima ne treba gledati konkurenciju, nego potencijal", rekao je Cicović.\nAnica Obradović iz Rogatice rekla je da je Škola novih lidera veliki izazov jer su njeni polaznici najbolji među mladima SNSD-a.\n"Ovo je dokaz koliko SNSD brine o svojim nasljednicima i mladima i koliko cijeni njihov stav", istakla je Obradovićeva.\nU trećoj generaciji Škole novih lidera SNSD-a je 40 polaznika.\nMilorad Dodik Mladi SNSD\nDodik predložio novi termin sastanka SNSD-a sa PDP-om i SDS-om\n100 dana rada Vlade Republike Srpske


Istraživanje MOL Grupe - MOL Serbia\nIstraživanje MOL Grupe\nU delu aktivnosti koje se odnose na istraživanje i proizvodnju, MOL Grupa namerava da utrostruči proizvodnju tečnih fosilnih goriva na 300.000 boe dnevno, kao i da utrostruči ukupne rezerve nafte i gasa na 900 miliona boe do 2010. godine, a da pri tom zadrži troškove zamene rezervi ispod 6,5 USD/boe.\nMOL Grupa ima 70 godina iskustva u istraživanju u Mađarskoj. Zadržali smo vodeću poziciju u zemlji koristeći najproduktivnije dozvole za istraživanje. Iako je većina proizvodnih terena u poodmakloj fazi eksploatacije uspeli smo da, otkrivajući nove rezerve, doprinesemo usporavanju opadanja proizvodnje sa domaćih terena. Sistematski razvoj geoloških modela u Karpatskom basenu omogućuje održavanje vrednosti portfolija. MOL Grupa može da se osloni na svoju potvrđenu stručnost na polju seizmičke sekvencijalne stratigrafije i strukturalne interpretacije.\nDanas se ova stručnost MOL Grupe ne primenjuje samo u centralnoj Evropi, već i u tri najznačajnija nalazišta fosilnih tečnih goriva na svetu: u Zajednici Nezavisnih Država, na Bliskom istoku i u severnoj Africi. MOL Grupa nalazi se među najvećim stranim proizvođačima nafte u Rusiji i Pakistanu, a vodi i istraživačke projekte u Kazahstanu, Omanu i Jemenu.


Projekat "Mladi u zimskom turizmu" – ZZZCG\nProjekat "Mladi u zimskom turizmu"\nPoslodavci turističke privrede sa sjevera, od 1. decembra, mogu od Zavoda za zapošljavanje koristiti subvencije ukoliko zaposle crnogorske državljane mlađe od 24 godine. Rijec je o realizaciji projekta “Mladi u zimskom turizmu”, koji će trajati od 1. decembra do 1. marta. Program stimulisanja sezonskog zapošljavanja podrazumijeva subvenciju zarada zaposlenih u iznosu od po 100 eura mjesečno.\nOvaj program je proistekao iz programa “Zaposlimo naše mlade na sezonskim poslovima” , koji je realizovan od 2011. do 2015. godine. Novi program se razlikuje od starog u ciljnoj grupi kojoj je namijenjen. Zavod ce subvencije dodjeljivati poslodavcima iz sjevernih i manje razvijenih opština: Berane, Andrijevica, Plav, Rožaje, Gusinje, Petnjica, Bijelo Polje, Mojkovac, Pljevlja, Žabljak, Nikšić, Šavnik, Plužine, Danilovgrad, Kolašin i Cetinje, koji na sezonskim poslovima u toku zimske turističke sezone zaposle mlade do 24 godine, prioritetno iz tih opština.\nPokretanje ovog projekta uzrokovano je nizom razloga: značajno učešće mladih na evidenciji nezaposlenih, nedovoljna zastupljenost mladih na sezonskim poslovima, veliko učešće strane radne snage, potreba da se sezonski poslovi legalizuju, te smanji rad na crno u ovoj oblasti…\nZa realizaciju programa “Mladi u zimskom turizmu” Zavod je opredijelio 50.000 eura za finansiranje subvencija za 200 učesnika. Poslodavac može dobiti subvenciju kada sa nezaposlenim zaključi ugovor o radu i prijavi ga Poreskoj upravi na obavezno socijalno osiguranje.


"Veliki brat" posmatra i tokom noći: Veb-kamere vrebaju zaposlene koji rade od kuće - 27.03.2021, Sputnik Srbija\n"Veliki brat" posmatra i tokom noći: Veb-kamere vrebaju zaposlene koji rade od kuće\nU vreme pandemije virusa korona mnogi zaposleni rade od kuće, a pojedini šefovi žele pomno da prate kako obavljaju zadatke što podrazumeva i primenu sistema... 27.03.2021, Sputnik Srbija\n© Fotolia / Viesturs KalvansVeb-kamera\nU vreme pandemije virusa korona mnogi zaposleni rade od kuće, a pojedini šefovi žele pomno da prate kako obavljaju zadatke što podrazumeva i primenu sistema nadzora na daljinu.\nSa takvom situacijom suočilo se i hiljade zaposlenih u „Teleperformansu“, jednoj od najvećih kol-centar kompanija na svetu sa sedištem u Francuskoj, piše „Gardijan“.\nOni će biti pod budnim okom veb-kamere koja će proveravati da li jedu, proveravaju telefon ili ustaju od radnog stola tokom smene.\nTa kompanija, koja ima oko 380.000 zaposlenih u 34 zemlje, najavila je jednom delu osoblja da će veb-kamere beležiti „nepravilnosti“ tokom rada od kuće.\nKamere će biti korišćene i za grupne sastanke i obuku, ali će biti povezane sa sistemom veštačke inteligencije koji će nasumice beležiti eventualna kršenja pravila rada.\nUkoliko neko bude „uhvaćen“, fotografija će biti poslata menadžeru i biće čuvana do 20 dana.\n1 Mart, 14:53\nAko, pak, neko od zaposlenih mora da ustane, recimo da bi popio vodu, moraće da klikne opciju režima prekida rada u aplikaciji i objasni zašto to čini da bi izbegao da bude prijavljen.\nPravila za noćni rad i druge članove porodice\nPomenuti su i drugi članovi domaćinstva zaposlenog za koje se kaže da je jasno da ne mogu stalno da izbegavaju radni prostor, pa šefovi neće reagovati ako neko od njih „uleti u kadar“.\nTakođe, zaposlenima koji rade noću rečeno je da moraju da obezbede da im radni stolovi budu dobro osvetljeni kako bi kamera mogla da snimi šta se dešava.\nS obzirom da su ove mere izazvale zabrinutost u vezi sa nadzorom, iz kompanije poručuju da je cilj uvođenja sistema da „odgovori na rastuću zabrinutost zbog izolacije, nedostatak timske podrške i angažovanja, kao i neviđanja kolega“, na šta su ukazali pojedini koji rade od kuće. Obećavaju i da će osetljivi lični podaci biti zaštićeni.


Brojne dileme zainteresovanih za vakcinaciju – RADIO TELEVIZIJA BOR\nBOR-Dok se u Srbiji svakodnevno povećava broj ljudi koji žele da se vakcinišu protiv korona virusa, pojedine grupe mogu biti u većem riziku od drugih. Dileme koje ljudi imaju o imunizaciji nekad nisu rezultat nepoverenja u vakcinu, već straha, nesigurnosti i manjka znanja o ponuđenom cepivu. Jedna od dilema je svakako i da li hronični bolesnici mogu da prime bilo koju vakcinu.\n“Hronični bolesnici ne mogu da prime bilo koju vakcinu protiv korona virusa, već imunizacija zavisi od faze bolesti. Postoje kontraindikacije za sve vakcine i neophodno je da se vodi računa o fazi hronične bolesti. Ako je reč o teškoj fazi i pacijentu se pogoršava hronična bolest, a njegove vitalne funkcije su ugrožene, neohodno je da se vakcinacija odloži“, kaže dr Javorka Stankulić, načelnik Centra za preventivnu zdravstvenu zaštitu u Domu zdravlja u Boru.\nTakvim osobama lekari savetuju da se i dalje štite ostalim preventivnim merama. Kineska vakcina, koja se sada daje na borskim punktovima za imunizaciju, ima malo manje kontraindikacija i može da se daje i hroničnim bolesnicima, samo ne onima koji su u najtežoj fazi. Opše kontraindikacije postoje i kod ostalih vakcina.\n„To važi za osobe mlađe od 18 godina, za Sputnjikovu vakcinu, da ne primaju stariji od 60 godina. Kontraindikacije su i povišena temperatura, bilo koja akutna bolest, zarazna ili nezarazna kod koje je došlo do pogoršanja, zatim trudnice i dojilje, ili bilo kakva alergijska reakcija, pogotovo ako je teža“, dodala je dr Javorka Stankulić.\nTags: dilema, fajzer, hronicni bolesnici, kineska, korona virus, sputnjik, vakcina\nPrevious Finansijska podrška porodicama sa decom u opštini Majdanpek\nNext U Majdanpeku imunizacija i tokom vikenda


Press Online :: Beograd :: BEOGRAD OSTAO BEZ TRAMVAJA Zbog radova i zatvaranja ulica većina linija UKINUTA, samo dve voze redovno\nKako stoji na zvaničnom sajtu GSP "Beograd", privremeno ne saobraćaju linije 2, 3, 3L, 3L1, 5, 6, 7, 9, 10 i 14, tramvaji sa brojem 12 voze izmenjenom trasom od Banovog brda do Kalemegdana (preko Mosta na Adi i Starog savskog mosta), dok jedino regularnim trasama idu vozila na linijama 11 (Blok 45 - Kalemegdan) i 13 (Banovo brdo - Blok 45).\nZbog radova u "četiri bulevara" (Kraljice Marije, 27. marta, Džordža Vašingtona i Cara Dušana), još od prošlog leta ne funkcionišu tramvajske linije 2, 5 i 10, a tako će prema najavama nadležnih biti i najmanje do 31. avgusta.\nMeđutim, s obzirom na kašnjenja radova nije isključeno da tramvaji krenu ovom trasom tek negde na jesen ove godine.\nDodatni kolaps usledio je zbog radova na Savskom trgu koji su ušli u treću fazu, pa je pored pravca od Nemanjine ka Karađorđevoj, zatvoren i potez od Nemanjine ka Savskoj. Zbog toga su privremeno ukinute tramvajske linije 3L1, 7, 9 i 14, dok već pomenuta "dvanaestica" ide zaobilazno od Banovog brda, preko dva mosta, do Kalemegdana.\nUkidanje tramvajskih linija donelo je probleme i GSP "Beograd" koji su ostali sa većim brojem nezaposlenih vozača tramvaja.


Nemam drugog izbora: Dmitrij Muratov\nUrednik najuticajnijeg ruskog opozicionog lista "Novaja gazeta", Dmitrij Muratov, izjavio je da planira da naoruža zaposlene pištoljima i gumenim mecima zbog nedavnih napada na novinare.\nMuratov je ovo izjavio juče, dva dana nakon što je Tatjana Felgenauer, novinarka jedine nezavisne radio stanice u Rusiji - Eho Moskve - izbodena u glavnom studiju.\n"Naoružaću redakciju. Snabdećemo ih i sa drugim sredstvima za odbranu o kojima ne želim da govorim javno. zaključićemo zvanični ugovor sa ruskim Ministarstvom unutrašnjih poslova. Nemam drugog izbora", rekao je Muratov.\nZamenik urednika Sergej Sokolov, rekao je agenciji AFP da ako država nije u stanju da ih zaštiti, da to moraju da urade sami.\n"Kada je novinar nemoćan pred bezakonjem na ulici i nedisciplinom agencija za sprovođenje zakona, ne postoji druga opcija", naglasio je.\nNekoliko novinara Novaje gazete ubijeno je ili umrlo pod još nerazjašnjenim okolnostima, uključujući i kritičarku Kremlja Anu Politkovskaju, koja je ubijena 2006. godine.


Aleksandar Vulin preko državnog sekretara ucenio ratne veterane: "...Kad uđete u Pokret socijalista, dobićete pare!"\nKo nije s njima, taj ne postoji\nOsiona, kriminalna i prljava politika koju vodi Vučićev ministar za Ministarstvu za rad, zapošljavanje, boračka i socijalna pitanja, Aleksandar Vulin, dovela je 300 hiljada ratnih veterana u Srbiji do odluke da uskoro krenu sa masovnim pokretanje sudskih postupaka, a istovremeno i masovnim protestima u više gradova. Prvi takav skup, biće održan 8. oktobra, a zatim će krenuti u još desetak gradova i opština. Biće to početak kraja nekadašnjih ratnih huškača koji danas preziru sve one koji su krvarili braneći svoj narod u nesrećnim ratovima devedesetih godina. O državnom nasilju nad veteranima i odgovoru koji oni na to pripremaju, piše Željko Vasiljević, predsednik Pokreta veterana Srbije\nO sudbini nekadašnjih boraca, ratnih veterana, danas u Srbiji odlučuje najgori deo društva: Vučićev "omiljeni" ministar Aleksandar Vulin i njemu odani trabanti, razni Popovići, Vuletići i slična bulumenta kojoj su dezerteri i izdajnici bliži srcu i još bliži novčaniku. Naime, svakodnevni su primeri teških zloupotreba funkcija koje ova družina obavlja, a na koje ih narod nije izabrao, jer su na njih postavljeni ličnom voljom Aleksandra Vučića. Jer, da je bilo demokratski, ko bi u Srbiji glasao za Vulina i njegove razbojnike? Borci sigurno ne bi, izuzev par pojedinaca koje on direktno plaća, zloupotrebljavajući budžet Srbije i tešku muku građana koji taj budžet pune.\nJedan primer teške zloupotrebe i kršenja zakona se desio 27.09. ove godine, kada je održan sastanak između državnog sekretara Dragana Popovića i delegacije Udruženja RVI Vojvodine, na čelu sa predsednikom Miletom Kozlicom, na temu prevazilaženja teških kršenja zakona od strane ministarstva prema ratnim vojnim invalidima i članovima porodica poginulih boraca. Najveći deo sastanka je bio na temu odnosa unutar našeg Udruženja koje je poslednja brana i rov u borbi za očuvanje stečenih prava i dostignutog nivoa zaštite. Jasno je izneto od strane državnog sekretara da Udruženje RVI Vojvodine ne može da računa na sredstva dok je deo republičkog Udruženja na čijem je čelu Željko Vasiljević i dok ne postane deo organizacije koja podržava Pokret socijalista i Vulina!\nZnali smo da se sredstva za rad udruženja dobijaju isključivo na osnovu političke podrške Pokretu socijalista, ili učestvovanjem u korupciji, ali sada imamo i materijalni dokaz! Nuđen je prostor u medijima da se iznesu stavovi protiv mene lično i protiv akcija našeg udruženja.\nDragan Popović je naučio da sarađuje sa hohštaplerima iz naših redova, ali nije uspeo za svoje namere da pridobije nikog iz ove delegacije, već je njihovu odlučnost za borbu protiv ovakvih pojava i kriminalnih radnji podigao za još nekoliko stepenica. Zaključak ljudi u delegaciji, prema svedočenju predsednika Kozlice je da će se boriti dok su živi da se ovakvi likovi smene i završe na robiji. Srbija i srpski narod vape da se pojavi što više ljudi poput Kozlice i njegovih saradnika kako bi mogli da skinu teško breme sa vrata koje su mu nametnuli Vulin i njemu slični.\nOsnovni uslov za saradnju ministarstva i udruženja je članstvo ili podrška PS, učestvovanje u korupciji i kriminalu sa rukovodstvom ministarstva i osnovna delatnost sektora je mešanje u rad udruženja. Ovo je aktivnost izabranih i postavljenih lica koji nemaju nikakvu ideju o unapređenju situacije i položaja i za platu, koja nije mala a dobijena sa grbače radnika i ostalih paćenika, da nisu činili druga dela, za tu zloupotrebu bi trebali da odgovaraju. Jer najveći kriminal je dobijanje plate za nerad, nestručnost i besposlenost i nema kraja narodnom odricanju da bi ovakvi nesposobnjakovići uživali. Mi se sa ovakvom praksom više nećemo miriti i koristićemo sva sredstva da javnost upoznamo sa svim štetnim i kriminalnim aktivnostima ljudi u Vulinovom ministarstvu.\nSvesni činjenice da ministarstva deluju kao feudalni plen ministara, te da druge ministre, a verovatno ni predsednika Vlade, ne zanima šta se dešava u Ministarstvu za rad, zapošljavanje, boračka i socijalna pitanja, moramo bitku voditi na više frontova.\nKoliko ljudi je svesno da je ovo ministarstvo zaduženo za preko 5 miliona ljudi u Srbiji, zaposlene, nezaposlene, penzionere, socijalne slučajeve, osobe sa invaliditetom, borce, ratne vojne invalide i članove porodica poginulih boraca i one koji Vulina najviše interesuju izbeglice-imigranti iz islamskih zemalja. Pitamo članove i funkcionere Srpske napredne stranke da li se oni slažu i da li podržavaju katastrofalnu politiku ministra Vulina i njegovih saradnika? Da li mogu da utiču na tu politiku koja stvara ogromno nezadovoljstvo građana Srbije ili su samo nemi posmatrači na putu srpske propasti?\nPolitika koju vodi Vulin stvara od Srbije ogromni ekspres lonac u kojem pritisak neprestano raste i preti da izazove eksploziju širih razmera. Uskoro ni Vučić i svi njegovi kontrolisani mediji neće biti u stanju da nagomilani pritisak u loncu građanskog nezadovoljstva smanje i spreče eksploziju. Srpska napredna stranka, svi njeni članovi i funkcioneri će za to snositi potpunu krivicu jer ništa nisu preduzeli da spreče suludu politiku i bahati odnos Vulina i njegovih pomagača. To što pričaju po kuloarima da im je dosta Vulina i njegove beznačajne stranke, neće ništa promeniti već će talas posle neizbežne eksplozije i njih zahvatiti i odneti u zaborav a one koji budu bliži centru eksplozije će verovatno proći sa težim posledicama.\nNezadovoljstvo odnosom države prema ratnim veteranima, jasno je i jednoglasno iskazano na sastanku predstavnika udruženja koji je održan u Beogradu 24.09. i na kojem je dogovoren niz mera za prevazilaženje neizdrživog stanja. Na ovom sastanku nas je informisao predsednik organizacije Srpski ratni veterani Mile Milošević o tužbama protiv Republike Srbije od strane boraca za diskriminaciju koju je učinila država Srbija prema svojim herojima.\nDogovoreno je da se krene sa masovnim organizovanjem boraca za pokretanje sudskih postupaka, a u isto vreme i za iskazivanje nezadovoljstva Vulinovom politikom, koja je na žalost i državna politika. Prvi skup će se održati već 08.10. a u pripremi je u još desetak opština. Glavna karakteristika skupa je jedinstvo i jednoglasnost u oceni trenutnog stanja i odlučnost u akcionom delovanju za ispravljanje tog stanja. Ovaj skup nam je dao novu energiju za delovanje i pokazao smislenost i opravdanost borbe za sve borce pa i one koji su se zbog dugotrajnog tavorenja i tlačenja povukli u sebe i okvire svojih porodica pa čak i za one koji su se za mrvice sa Popovićevog stola prodali i rade ono što im on naredi.\nU nizu akcija koje smo preduzeli je i pismo svim poslaničkim grupama u Skupštini Republike Srbije sa zahtevom za razgovor na kojem bi ih upoznali sa trenutnim stanjem a broj zakazanih razgovora će nam pokazati na koje partije i pojedince možemo računati kao podršku našoj borbi. Hoće li biti hrabrih i spremnih da se bore u Srbiji?\nPrema informacijama koje dobijamo od članova predsedništva Pokreta socijalista na poslednjoj sednici je pobedila "kriminalna struja u stranci" i ta struja je ponovo vratila Dragana Popovića na funkciju državnog sekretara za pitanje boraca.\nMožda ovaj izbor i nema neki širi značaj ali nama je jasno da sada bez kadrovskih promena na ključnim državnim funkcijama u ovoj oblasti će doći do nastavka iste politike a ta politika dovodi do konfrontacije ministarstva i nezadovoljnih boraca, ratnih vojnih invalida i članova porodica poginulih boraca. Struja koja je izgubila bila je nada da će ova stranka krenuti putem rodoljublja i uvažavanja interesa boraca ali je sada jasno da će se nastaviti put opšte kriminalizacije, ličnog bogaćenja i izdaje srpskih interesa. Sa druge strane, informacije koje dobijamo posle sednice predsedništva govore o sve većem kriminalu koji sprovode Vulin i njegovi kadrovi.\nInformacije koje smo dobili, na primer o vidovima kriminala i njegovim razmerama na carini, koju je u prethodnom periodu vodio Vulinov čovek, su prevazišle i naša saznanja i očekivanja. Ako nekog iz tužilaštva to interesuje spremni smo da sa njima podelimo te informacije ali čisto sumnjamo da će to nekog interesovati.\nJoš jednom pozivamo rukovodstvo Srpske napredne stranke da se ogradi od ovakve politike i kriminalnog delovanja ministra Vulina i njegovih saradnika ali ako to ne urade znaćemo da to radi uz njihovu podršku, što će ih učiniti istim i podjednako odgovornim.\nMoram istaći i dobre primere ali i napomenuti da su oni usamljeni i da su izuzetak u moru negativnih utisaka i konkretnih događaja. Odnos Vlade AP Vojvodina je za sada tračak nade i svetlo na kraju tunela spasenja rodoljublja i moralnih vrednosti koje su očuvale srpski narod. Verovatno je to i logično kada je na čelu te Vlade gospodin Igor Mirović koji o borcima ima vrlo pozitivan stav a u isto vreme identičan sa našim o pojavama o kojima pišemo na stranicama Tabloida. Igor Mirović je svoju privrženost i ispravan odnos prema nama dokazao u prethodnim vremenima kada je participirao u vlasti i sada nastavlja sa takvom politikom. Poručujem mu sa ovih stranica da će imati podršku većine boračke populacije dok se bude držao puta rodoljublja i uvažavanja onih koji su u prethodnim vremenima rodoljublje smatrali vrlinom. Nadam se da mu ovi redovi zahvalnosti neće naneti nikakvu štetu.\nA 1. Ministar dugih prstiju\nKako saznaje uredništvo Magazina Tabloid, Aleksandar Vulin, baveći se politikom pod okriljem Aleksandra Vučića, enormno se obogatio. Kao direktor Kancelarije za KiM dobio je od kosovskog kartela kuću na Bežanijskoj Kosi. Kupio je dva stana roditeljima u Novom Sadu. Kuću na Dedinju platio je oko 7 miliona evra.\nKorupcijom je ministar Vulin ''uštedeo'' za sebe i nekoliko miliona evra u kešu, a upućeni tvrde da stoji, kao vlasnik, iza još nekoliko firmi. Smišljeno, ili po Vučićevom nalogu, Vulin i njegova družina (Dragan i Milan Popović) dovela je veterane i invalide na rub propasti i gladi. Moguća je i oružana pobuna.Protiv Dragana Popovića tužilaštvo sporvodi predistražne radnje zbog korupcije.


Radovanić: Partijski menadžment u ŽPCG kriv za postojeće stanje; vozovi u rangu zaprežnih kola\nDatum kreiranja: 26 avgust 2018\nPorazne su informacije koje posljednjih dana stižu iz željezničkog saobraćaja Cne Gore a samo su odraz nedovoljne brige nadležnih o željeznickom saobraćaju u zemlji i javašluku u Željezničkom prevozu Crne Gore, poručio je generalni sekretar Građanskog pokreta URA Mileta Radovanić.\nOn konstatuje da učestale situacije otkazivanja vozova kojim putnici bivaju poniženi od strane ŽPCG jasno ilistruju da nadležni ne vode računa o javnom dobru i interesima građana i da im ni ovakve situacije nijesu alarm za buđenje.\n“Neuspješni su pokušaji vladajuće garniture koja želi da prikaže kako živimo u državi koja je lider EU integracija a građanima osnovna prava nisu omogućena. Jasno je da su nam vozovi i željeznička infrastruktura kvalitetom u rangu određenih afričkih zemalja, da je brzina pojednih kompozicija vozova srazmjerna brzini zaprežnih kola a da red vožnje gotovo da i ne postoji, već se termin dolaska vozova možda najbolje određuje gatanjem ili gledanjem u zvijezde. I onda umjesto da sredstva uložimo u modernizaciju i poboljšanje ovakvog poražavajućeg stanja vlast novac koristi za partijske skupove, zapošljavanje podobnih umjesto sposobnih i za plaćanje zaboravljenih “petlji” od po nekoliko desetina miliona eura”, navodi Radovanić.\nNaglašava da partijski menadžment ŽPCG izgleda ne vidi da bezbjednost i komfor putnika moraju biti na prvom mjestu jer od njih zavisi profit firme koji je decenijama unazad u minusu.\n“Umjesto toga imamo sramne situacije u željezničkom prevozu i opravdanu rezignaciju ono malo ljudi koje je i dalje primorano da koristi usluge željezničkog saobraćaja. Kada ovome dodamo i žalbe zaposlenih očigledno je da nešto ne štima i da neko mora snositi odgovornost, na prvom mjestu izvršni direktor i rukovodeći menadžment. Sa ovakvoim željezničkim saobraćajem ne gradi se slika turističke destinacije i razvija privreda države”, ističe Radovanić.\nNačin funkcionisanja u ŽPCG ilustruje sa stanjem u JP Aerodromi Crne Gore.\n“Koalicionim sporazumom je “plijen” podijeljen tako da je željeznički prevoz dat u ruke Bošnjačkoj partiji. Izvršni direktor ovog javnog preduzeća izabran je na prijedlog ministra Nurkovića, uz odborenje premijera Markovića, bez obzira što pomenuti nema nijednu adekvatnu referncu niti iskustva u željezničkom saobraćaju”, navodi Radovanić.\nDodaje da se decenijama ne obnavlja vozni park dok se milioni iz budžeta daju bratu bivšeg premijera, i dijele bonusi direktorima.\n“Da je sistema i države, neko bi snosio odgovornost za postojeće stanje u kome željznicom sobraćaju vozovi iz prošlog vijeka, u kome pružni prelazi nisu dekvatno obezbijeđeni, u kome nema adekvatnog nivoa bezbjednosti a nasuprot tome se novac troši nemilice, bezobrazno i bezobzirno”, zakljjučuje Radovanić.


Pakistan: Više od 60 mrtvih u Kveti\nPortparol zabranjene sunitske grupe Laškar-e-Džhangvi preuzeo odgovornost za eksploziju\nLocalni stanovnici okupljaju se na ulici dok se dim diže iznad mesta eksplozije u Kveti\nPakistanska policija saopštila je da je 63 ljudi ubijeno, a skoro 200 povređeno u bombaškom napadu na severozapdu zemje čija meta su bili šiiti.\nVisoki zvaničnik policije izjavio je da je bomba detonirana daljinskim upravljačem u delu grada Kvete, u kojem žive uglavnom šiiti i da najveći broj žrtava - među kojima ima žena i dece - čine šiiti.\nPortparol zabranjene sunitske grupe Laškar-e-Džhangvi preuzeo je odgovornost za eksploziju, koja je predstavlja najsmrtonosniji napad u Kveti od serije eksplozija početkom prošlog meseca u kojoj je stradalo 92 ljudi. Ista grupa preuzela je odgovornost i za te napade.\nKveta je prestonica pokrajine Bločijest, u kojoj je šiitska manjina nekoliko puta napadana tokom poslednjih meseci.\nU sektaškom nasilju, u Pakistanu je prošle godine ubijeno 400 ljudi.


GRAD ZRENJANIN Javni poziv do 6. juna za podsticaje u vidu košnica sa pčelinjim društvima mladima na selu – Plodna Zemlja\nGrad Zrenjanin raspisao je javni poziv za davanje podsticaja u vidu košnica sa pčelinjim društvima mladima na selu, navedeno je na sajtu Grada. Javni poziv otvoren je do 6. juna, a prema opštim uslovima za učešće na konkursu, pravo za ostvarivanje podsticajnih sredstava imaju fizička lica do 40 godina starosti. Podnosilac prijave treba da ima registrovano poljoprivredno gazdinstvo upisano u Registar poljoprivrednih gazdinstava sa aktivnim statusom sa najmanje 20 upisanih košnica, a najviše 30 upisanih košnica. Takođe, podnosilac prijave mora biti iz naseljenih mesta grada Zrenjanina.\nMladim pčelarima koji budu ostvarili pravo na podsticaj biće dodeljene košnice od proizvođača koji su tu vrstu pomoći od Grada Zrenjanina dobili 2019. godine.\nGradonačelnik Zrenjanina Simo Salapura pozvao je mlade pčelare iz seoskih sredina da učestvuju na ovom javnom pozivu, ostvare subvenciju grada i dodatno razviju taj vid poljoprivredne proizvodnje.\n“Ukazala se potreba za ovakvim konkursom, jer je u prethodnom periodu, od strane Republike Srbije i Grada Zrenjanina, pokrenuto više aktivnosti koje imaju za cilj povratak i opstanak mladih na selu, kao i podsticanje da se bave različitim vidovima poljoprivredne proizvodnje”, rekao je gradonačelnik.\nTagoviGrad Zrenjanin Podsticaji Zrenjanin


zoran – Minut.ba\nSud odlučio: Zoran ipak nije ubica, drama oko slučaja ubistva Jelene Marjanović se nastavlja\nTagged jelena, zoran\nApelacioni sud u Beogradu je još u julu ukinuo pritvor Zoranu Marjanoviću, osumnjičenom za ubistvo supruge Jelene 2. aprila 2016. godine. Naime, Apelacioni sud je usvojio žalbe Marjanovićevih branilaca i preinačio rešenje […]\nTagged jelena, ubistvo, zoran 10 komentara za PRONAĐEN DOKAZ PROTIV ZORANA MARJANOVIĆA ZBOG KOJEG ĆE DUGO LEŽATI U ZATVORU\nU okviru istrage o ubistvu pjevačice “Granda” Jelene Krsmanović Marjanović (33) završeno je i vještačenje patika koje je Jelena imala kada je 2. aprila 2016. u kanalu na borčanskom nasipu nađeno njeno […]\nKonačan dokaz da je Zoran ubica!\nTagged jelena, zoran 5 komentara za Konačan dokaz da je Zoran ubica!\nU videu kojeg donosimo ispod iznijeto je niz argumenata koji dokazuju da je Zoran Marjanović ubica svoje supruge Jelene Marjanović. Pogledajte video: (Minut.ba)\nŠokantan preokret: Zoran Marjanović uhapšen zbog ubistva svoje supruge Jelene\nTagged jelena, ubistvo, zoran1 komentar na Šokantan preokret: Zoran Marjanović uhapšen zbog ubistva svoje supruge Jelene\nZoran Marjanović uhapšen je zbog ubistva supruge Jelene. Podsjetimo, više od godinu dana na monstruozan način ubijena je pjevačica Jelena Marjanović, a večeras je zbog sumnje da ju je ubio uhapšen njen […]


Počelo potpisivanje žalbe na odluku o doktoratu Siniše Malog | Autonomija\nŽalbu, kako se navodi, mogu potpisati nastavnici, saradnici i studenti ne samo sa Beogradskog već i drugih univerziteta u Srbiji\nNa sajtu www.peticije24.com počelo je potpisivanje on-lajn žalbe na odluku Nastavno-naučnog veća Fakulteta organizacionih nauka, koje je usvojilo izveštaj fakultetske Etičke komisije,a ona mišljenje stručne komisije da doktorska disertacija ministra finansija Siniše Malog nije plagijat.\nDo sada je peticiju potpisalo preko 130 lica, od kojih nisu svi zaposleni na Univerzitetu u Beogradu. Kao autori peticije se navode Dušan Teodorović, akademik i profesor Saobraćajnog fakulteta u Beogradu, Raša Karapandža, redovni profesor EBS Univerziteta i Milovan Šuvakov, viši naučni saradnik Instituta za fiziku.\nŽalbu, kako se navodi, mogu potpisati nastavnici, saradnici i studenti ne samo sa Beogradskog već i drugih univerziteta u Srbiji, ali će iz pravnih razloga u tabelama koje će biti predate Univerzitetu u Beogradu stajati samo potpisi zaposlenih na toj visokoškolskoj ustanovi.\nU žalbi, između ostalog, piše da su stručno mišljenje i odluke organa FON-a zasnovani na „pogrešno i nepotpuno utvrđenom činjeničnom stanju, što se, pre svega odnosi na obim plagijata, kao i na način preuzimanja u spornoj doktorskoj disertaciji“. Uz detaljno obrazloženje, navedeni su i do sada neobjavljeni dokazi da je Mali direktno preveo iz doktorske teze dr Stefanosa Hailemariama mnogo više od maksimalnih tri do četiri odsto koje stručna komisija priznaje.\n„Ove činjenice o plagiranju teze S. Hailemariama nisu nove jer je stručna komisija mogla da ih utvrdi korišćenjem softvera Turnitin. Međutim, te plagirane delove teksta stručna komisija nije samostalno pronašla, što takođe dovodi u pitanje ozbiljnost i temeljnost njenog rada“, piše u žalbi.\nPotpisnici žalbe predlažu Odboru za profesionalnu etiku UB da preinači odluku NN veća FON-a i da utvrdi da je doktorat Malog plagirani rad, te da obaveže državne organe Univerziteta u Beogradu da mu uskrate izdavanje doktorske diplome.\nMeđu potpisnicima žalbe sa Beogradskog univerziteta su Oliver Tošković, profesor Filozofskog fakulteta, Galjina Ognjanov. profesorka Ekonomskog fakulteta, Dragan Popadić i Dubravka Stojanović sa Filozofskog, Aleksandra Smiljanić sa Elektrotehničkog fakulteta, Vesna Poleksić, profesorka Poljoprivrednog fakulteta, Snježana Milivojević sa Fakulteta političkih nauka, Božidar Radenković, sa Fakulteta organizacionih nauka…


Ovim putem bismo želeli da Vas obavestimo o ovogodišnjim jubilejima posvećenim pesniku Branku Miljkoviću. Reč je o šezdesetogodišnjici pesnikove smrti i pedesetogodišnjici nagrade “Branko Miljković” za najbolju zbirku pesama.\nDatum pesnikove smrti (12. februar) tradicionalno se obeležava na Novom groblju u Beogradu u krugu porodice i poštovalaca njegovog dela. Međutim, usled epidemiološke situacije uzrokovane virusom Covid-19, a u cilju poštovanja zdravstvenih mera, ove godine nećemo biti u prilici da pomenuti kontinuitet nastavimo.\nIz tog razloga smo odlučili da povodom jubileja pokrenemo sajt (www.brankomiljkovic.com) posvećen Miljkovićevom životu i delu.\nNamera je da kreirana internet prezentacija posetiocima omogući upoznavanje s pesnikovom biografijom, pruži na uvid raznoliku propratnu dokumentaciju, kao i njegov književni opus, koji će na ovaj način najširoj javnosti postati dostupan u celosti.\nTom prilikom, a povodom navedenih jubileja, na sajtu će biti otvoren i konkurs za najlepšu pesmu inspirisanu Miljkovićevim delom pod nazivom ”Brankova pohvala svetu”.\nKonkurs će biti otvoren na dan pesnikove smrti 12. februara i trajaće dvadeset sedam dana (trajanje konkursa nastoji da sugeriše životni vek pesnika – dvadeset sedam godina).\nPokrovitelj konkursa je Niški kulturni centar, koji tradicionalno organizuje dodelu nagrade “Branko Miljković” za najbolju zbirku pesama.\nSvi zainteresovani moći će da se prijave na konkurs preko sajta počev od 12. 02. 2021. godine. Učesnici mogu da prijave jednu pesmu, a posetioci sajta će biti u prilici da glasaju za pet pesama po sopstvenom izboru (odluka o selekciji pet pesama predstavlja reminiscenciju na Miljkovićevih pet zbirki poezije).\nGlasovima posetilaca sajta formiraće se uži izbor u koji ulazi dvadeset sedam pesama, dok će tri najbolje pesme izabrati stručni žiri koji čine Dragan Hamović, Vojislav Karanović i Goran Stanković.\nNiški kulturni centar je autorima tri najbolje pesme obezbedio nagrade.\nPobednici konkursa biće objavljeni 21. marta na svetski dan poezije.\nU želji da sačuva sećanje na Branka Miljkovića i afirmiše pesničko stvaralaštvo, porodica Miljković u saradnji sa Niškim kulturnim centrom ovu godišnjicu posvećuje svim poštovaocima i ljubiteljima njegove poezije.


Korak u skladu sa planiranim razvojem: NOVA ORGANIZACIONA FORMA - UDRUŽENJE!24.09.2013.\nAutorsko – realizatorski tim rešio je početkom septembra ove godine da deo svojih planova iz 2011. pretvori u stvarnost.\nNakon intenzivnog i, po našoj proceni, uspešnog rada (formiranoj na osnovu onoga što ste zapisali ili rekli nakon učešća na nekom od naših seminara ili stručnih skupova) , osnovao je i registrovao u Agenciji za privredne registre Udruženje za podršku vaspitanju i obrazovanju „ODELJENJSKI STAREŠINA“.\nStatutarna skraćena verzija naziva Udruženja (koja će se stalno koristiti) glasi Udruženje za podršku vaspitanju i obrazovanju „ODSTAR“.\nNa početnoj strani možete se upoznati sa ciljevima i zadacima Udruženja.\nAutorsko – realizatorski tim, kao osnivačko jezgro, duboko je ubeđen da će obim i kvalitet ostvarenih aktivnosti u prethodnom periodu biti realna osnova za stalno jačanje Udruženja i uspešno ostvarivanje ciljeva zbog kojih je osnovano.


Gotovo, Luka Jović je najskuplji i najplaćeniji fudbaler u srpskoj istoriji! - Sportske.net\nStvari završene, drugo pojačanje najvećeg kluba na svetu, ulazi u anale srpskog fudbala. Dobio ugovor iz snova...\nŠoping groznica u Lionu, Juve kvari posao Madriđanima?Barsa se polako pretvara u Ajaks!Potres, Nejmarov transfer moguć, ovo su uslovi!Nema dileme, zna se kada Luka potpisuje za najveći klub na svetu!Navasova supruga otkrila naredni Kejlorov klub?\nViše nema dileme, večeras su nemački mediji objavili da je posao završen, nemački "Skaj" je izneo i detalje. Luka Jović je novi igrač Real Madrida, a biće predstavljen naredne nedelje, nakon završetka nemačkog šampionata.\nU kasu Ajntrahta ide 60 miliona evra, od čega će im pripasti 48, ostatak ide ekipi Benfike.\nJović postaje najskuplji Srbin ikada, makar do Sergej Milinković Savić ne promeni sredinu, ali bivši napadač Zvezde će biti i najplaćeniji naš fudbaler u istoriji.\nLuka će zarađivati 10 miliona po sezoni, a potpisaće ugovor na pet godina.\nTo govori o poverenju, odnosno uverenju Reala da su kupili jednog od najtalentovanijih napadača na svetu i pravog naslednika "večnog" Karima Benzeme koji puni deceniju u dresu Los Blankosa.\nJović je ove sezone postigao 27 golova, deset u LE gde je Ajntraht stigao do polufinala.\nNaš igrač će zvanično biti drugo pojačanje Madriđana, kupljen je Militao iz Porta za 50 miliona, a u klub bi trebalo da stignu još najmanje tri ili četiri igrača, o čemu smo pisali danas.


Ministar Đorđevic u posjeti Domu u Tutinu | SANA\nHome Vijesti Ministar Đorđevic u posjeti Domu u Tutinu\nMinistar Đorđevic u posjeti Domu u Tutinu\n1. 07. 2020. 14:49\nMinistar za rad, zapošljavanje, boračka i socijalna pitanja Zoran Đorđević boravio je u posjeti Domu za lica mentalno ometena u razvoju u Tutinu i tom prilikom izrazio riječi zahvalnosti radnicima, higijeničarima i medicinskom osoblju Doma, te uputio riječi podrške istakavši da će resorno ministarstvo učiniti sve da imaju što bolje uvjete za djelovanje u ovoj kriznoj situaciji.\n“Ovo je najmanje što kao ministar mogu da učinim i ja sam zadovoljan sa onim što se vidi i sa svim onim što ovi ljudi čine i svakako, kažem, imaće podršku Ministarstva. Vrlo je bitno da kažem da mi imamo planove i šta ćemo poslije ovog i nismo odustali od svega toga. Dom, i to sam se sad raspitivao kod direktora, je pokrenuo postupak za izradu projekta novog doma koji će biti izgrađen na ovoj drugoj lokaciji Koji će biti potpuno nov savremen i koji će okupiti sve korisnike na jednom mjestu”, kazao je ministar Đorđević.\nDirektor Doma u Tutinu Omer Đondić je kazao da je ministar Đorđević već dokazani prijatelj, te pozvao sve da, na način koji mogu, podrže ove radnike koji su ostavili svoje porodice i u karantinu su tutinskog doma kako bi bili na raspolaganju onima kojima je njihova pomoć potrebna.\n“Želim istaći veliku zahvalnost na izvanrednoj saradnji sa ministarstvom posebno tokom epidemije korovirusa već puna 4 mjeseca. Naši korisnici su u karantinu već dva mjeseca, zaposleni, dakle, kroz određene smjene i timove funkcionišu, odnosno u karantinskom načinu funkcionisanja. Ministar je najzaslužnji što smo kao ustanova dobili čak 15 novih radnih mjesta, među kojima imamo i medicinske radnike i ljekare i njegovatelje, a svakako smo na putu da obezvijedimo još nekoliko stručnh radnika”, kazao je Đondić.\nPrije nego je posjetio Dom u Tutinu, ministar Đorđević je sa svojom delegacijom obišao Dom u Novom Pazaru.\nPrevious articleSandžaklije ponovo danas glasaju na 28 biračkih mjesta\nNext articleKonačni rezultati izbora – SPP 4, SDA 3, SDP 2 narodna poslanika


Advokat Miloš Stevanović imenovan za poslovnog direktora DNS-a - NTV Arena\nAdvokat Miloš Stevanović imenovan za poslovnog direktora DNS-a\nDemokratskom narodnom savezu /DNS/ pristupio je bijeljinski advokat Miloš Stevanović i imenovan je za poslovnog direktora ove stranke na republičkom nivou, saopšteno je na konferenciji za novinare u Bijeljini.\nStevanović je rekao da sa velikim zadovoljstvom pristupa DNS-u i da će dati poseban doprinos u međunarodnim odnosima.\nDNS će, kako je najavio, za nekoliko dana početi sa veoma intenzivnom međunarodnom saradnjom koja će biti oličena i u vezi sa partnerima stranke u Republici Srpskoj, Srbiji i inostranstvu.\n“Želimo da od ove stranke napravimo međunarono priznatu stranku, modernu i da neke ideje koje su možda na zapadu u strankama sličnog razmišljanja budu i ovdje, da to zajednički dalje gradimo”, rekao je Stevanović novinarima.\nOn je zahvalio mennadžmentu DNS-a što ga je prepoznao za ovu funkcuju, te napomenuo da je sa predjednikom Nenadom Nešićem dogovorio i našao zajedničku riječ o budućnosti Republike Srpske.\nPrema njegovim riječima, stranka će dati i davati svoj doprinos u razvoju Republike Srpske.\nVršilac dužnosti predsjednika DNS Nenad Nešić rekao je da je u Stevanoviću prepoznat čovjek koji bi mogao da obavlja funkciju na koju je imenovan.\nOn je najavio da će im na području Bijeljine u narednom periodu pristupiti još “zvučnih imena”, koji će biti okosnica daljeg razvoja Republike Srpske.\n“DNS-u u posljednje vrijeme pristupa sve veći broj mladih ljudi, punih energije, snage, volje da se u Srpskoj bolje živi, te da svojom snagom, znanjem i umijećem naprave da Republika Srpska bude sredina iz koje ljudi ne odlaze nego ostaju u njoj, kojoj dolaze, gdje je ekonomija u prvom planu”, naveo je Nešić.\nPredsjednik Gradskog odbora DNS-a Bijeljina Diko Cvjetinović rekao je da je ovaj odbor dobio još jednog mladog čovjeka, koji će svojim znanjem i energijom doprinijeti još većem rastu i napretku stranke kako u Bijeljini, tako i u Republici Srpskoj.\n“Nakon turbulencija kroz koje je prolazila stranka uspjeli smo da se stabilizujemo i svakim danom smo sve jači, a dokaz tome je dolazak sve većeg broje ljudi u DNS”, rekao je Cvjetinović novinarima.\nOn je izrazio uvjerenje da će na predstojećim izborima naraviti dobar rezultat i učestvovati u lokalnoj vlasti.\nTags: bijeljina, dns, milos stevanovic, nenad nesic\nSudar u Ruhotini, povrijeđen motociklista\nU Donjoj Trnovi obilježen 79 godina od ustanka protiv fašizma


Marija K., Autor na www.lobi-info.rs - Stranica 112 od 149\nPolicijske patrole večeras na Pupinovom mostu\nObjavljeno 28. jula 2018. 28. jula 2018.\nKako smo nezvanično saznali na Pupinovom mostu u oba smera nalaze se pripadnici MUP-a. Još uvek nije potvrđeno da li je u pitanju saobraćajna policija ili neka druga policijska služba.\nDetonacija uplašila sugrađane leve obale, ali i sve Beograđane\nJak prasak koji je svima zadrmao prozore, osetio se u prepodnevnim časovima u naseljima leve obale, ali širom Beograda. Mnogi sugrađani pretpostavili su da se radi o nekakvoj eksploziji, ali kako nezvanično saznajemo, ni policijske ekipe nisu uspele da odgonetnu uzrok ove pojave.\nKako je izjavio ministar zdravlja Zlatibor Lončar, svi kapaciteti kovid bolnica u Beogradu su popunjeni, pa se pacjenti prebacuju u\nZbog novog pravilnika, svako drugo vozilo ne prolazi tehnički\nSkoro svako drugo vozilo nije prošlo iz prve tehnički pregled i to najčešće zbog neispravnih kočnica, trulog prednjeg i zadnjeg lonca izduvnog sistema i kuka van gabarita – bilans je kontrole ispravnosti vozila po novom pravilniku koji je na snazi pune tri nedelje.\nDanašnja sednica kriznog štaba potrajala je duže nego što je inače slučaj, a raspravljalo se pre svega o kritičnoj situaciji\nŠta radovi na obilaznici oko Beograda donose levoj obali\nSpremite se da uživate u najdužem pomračenju koje će trajati čak sat i 43 minuta. Mesec će, naime, na gotovo dva sata svoju uobičajenu srebrnkastosivu boju zameniti spektakularnom jarkocrvenom kojom će osvetliti noćno nebo.\nMnoge ulice na levoj obali i dalje čekaju asfalt\nKako kažu u opštini Palilula, prethodne nedelje je na teritoriji opštine Palilula asfaltirano sedam ulica, i to u naseljima Borča, Kotež i Mali Zbeg.\nPošto je na snazi vanredna situacija zbog novog talasa korona virusa, filijale PIO fonda obustavile su prijem stranaka u šalter\nJedna od stambenih zgrada, u Kosovopoljskoj ulici, u Centru 2 u Borči, proteklih dana dobila je sopstveni mural, kao novi upečatljiv detalj ovog komšiluka. Autor murala je Bogdan Đokić koji i sam živi u ovom borčanskom naselju.\nJugoslovenska dnevna štampa, pre 80 godina, na naslovnim stranama kao glavne vesti prenosila je izveštaje sa sahrane rumunske kraljice Marije u Bukureštu.\nUskoro privatizacija PKB-a, zainteresovani Arapi i Kinezi\nJavni poziv za privatizaciju PKB-a mogao bi da bude raspisan do 15. avgusta, a radnicima tog preduzeća se nude otpremnine od 450 evra po godini staža, piše „Politika“. Kako se navodi, u poslednjih mesec dana, PKB su obišli predstavnici jedne kineske i jedne arapske firme.\nPutnike Bg voza danas izludeo novi redukovani red vožnje\nObjavljeno 25. jula 2018.\nKako smo najavili, danas je počela ozbiljna restrikcija broja polazaka BG voza na relaciji između Ovče i Rakovice.\nSinoć u Kotežu lakše povređena žena u saobraćajnoj nesreći\nU saobraćajnoj nesreći koja se dogodila sinoć u Kotežu povređena je jedna ženska osoba (50), izjavio je saradnik za komunikaciju Hitne pomoći Mirko Lutovac.\nObjavljeno 24. jula 2018. 24. jula 2018.\nOrganizacija Kreativnog Okupljanja – OKO i Centar za kulturu „Vlada Divljan“ zajedno organizuju besplatnu letnju školu glume za decu i mlade.\nPrethodno 1 … 110 111 112 113 114 … 149 Sledeće


Elton Džon i Leon Rasel snimaju album - Rock SvirkeRock Svirke\nElton Džon i Leon Rasel snimaju album\nBritanski i američki pevači rade na zajedničkom projektu sa slavnim gostima, piše „NME“.\nElton Džon i Leon Rasel već su pripremili oko 15 pesama različitih žanrova, saopštio je Džonov dugogodišnji saradnik Berni Topin.\n„Snimaju rokenrol u stilu Rolling Stones, ali i kantri pesme i balade u stilu Frenka Sinatre“, napisao je on na svom sajtu.\nTopin je naglasio da ne bi trebalo očekivati „staru atmosferu“ prethodnih kolaboracija Džona i Rasela, već nešto potpuno novo i drugačije.\n„Muzički će album biti vrlo raznovrstan, pesme su prosto organski cvetale, očekujte nešto sasvim neočekivano“, rekao je on.\nMeđu gostima na albumu su Nil Jang, gitarista Mark Ribot i bubnjar Džim Keltner, kao i mnogi drugi.\nAlbum još uvek nema ime, i nije poznato kada će se pojaviti u prodaji.


Izvanredni odnosi, kontinuirano prijateljstvo sa Švedskom\nM. K. 16. avgusta 2016. 16:14\nPredsednik Srbije Tomislav Nikolić danas je, u razgovoru sa predsednikom vlade Švedske Stefanom Levenom, naglasio da dve zemlje imaju izvanredne bilateralne odnose i kontinuirano prijateljstvo.\n„Postoji značajan prostor za unapređenje ekonomskih odnosa i za to zaista ne postoje prepreke“, istakao je predsednik Srbije, saopštila je Služba za saradnju sa medijima predsednika Republike.\n„Srbi koji žive u Švedskoj, a kojih po našim procenama ima oko 100.000, most su našeg prijateljstva“ rekao je predsednik Nikolić i dodao da je politička podrška Švedske Srbiji dragocena.\nPodvukavši značaj unapređenja ekonomskih odnosa, predsednik je izrazio očekivanje da švedska ulaganja, budu pre svega usmerena na proizvodnju.\nKonstatujući saradnju po pitanju evrointegracije predsednik je naglasio da Švedska pruža snažnu podršku Srbiji putu punopravnog članstva u Evropskoj uniji i da mi to veoma poštujemo.\nSlučaj konačno rešen posle 34 godine: Otkriveno ko je ubio Palmea…\nNikolić je naglasio da poglavlje 35 postoji kao prepreka, ukoliko podrazumeva priznavanje Kosova, i istakao da Beograd razgovara sa Prištinom pre svega o boljem životu građana, ali nikada neće priznati samoproklamovanu nezavisnost Kosova.\n„Ja sam inicirao razgovor sa Prištinom na najvišem nivou, ali sve ono što je dogovoreno, posebno formiranje Zajednice srpkih opština, Kosovo ne želi da primeni. Za to očigledno ima podršku zapada“, rekao je Nikolić.\n„Srbija je mala zemlja, u kojoj živi veliki narod, koji ima svoju državu, istoriju, tradiciju, kulturu, jezik. Nije moguće odreći se hiljadu godina istorije“, rekao je predsednik.\nŠto se tiče situacije u regionu, on je podvukao privrženost miru i stabilnosti, uprkos konstantnim provokacijama, koje dolaze pre svega iz Hrvatske.\nNikolić je rekao da je za Srbiju neprihvatljivo da uvede sankcije Rusiji, ne samo zbog istorijskog prijateljstva i savezništva u dva svetska rata, već i zbog kompatibilnosti ekonomija i ogromnog tržišta koje je Srbiji na raspolaganju.\nPredsednik vlade Švedske se saglasio sa predsednikom da dve zemlje imaju veoma dobre bilateralne odnose i podvukao da postoji potencijal za dalje unapređenje odnosa, posebno u segmentu ekonomije.\nOn je naglasio da je vidljiv napredak Srbije u modernizaciji ekonomije.\n„Smanjenje deficita je veoma važno za privredu i investitore i to je pravi kurs“, rekao je premijer Švedske.\nLeven je podvukao značaj mira i stabilnosti u regionu i zajedničkih napora da se prevaziđu moguće nesuglasice.\nOn je istakao punu podršku Švedske evrointegracijama Srbije, uz svesrdnu pomoć te zemlje na evropskom putu.\nŠto se tiče odnosa sa Rusijom, premijer Leven je podvukao da je toj zemlji stalo da, uprkos sankcijama, gradi dobre odnose sa Rusijom uz afirmaciju dijaloga i mirnog rešavanja sukoba, kaže se u saopštenju.


Do 18 sati glasalo 48,24 odsto upisanih birača | Autonomija\nDo 18 sati glasalo 48,24 odsto upisanih birača\nU centralnoj Srbiji na izbore izašlo je 48,37 odsto birača, u Vojvodini 47,89 odsto, a u Beogradu 46,34 odsto\nNa opštim izborima u Srbiji, bez Kosova i Metohije, danas do 18 sati glasalo je 48,24 odsto birača upisanih u birački spisak, saopštila je večeras Republička izborna komisija (RIK).\nDirektor Republičkog zavoda za statistiku Dragan Vukmirović rekao je da je u centralnoj Srbiji na izbore izašlo 48,37 odsto birača, u Vojvodini 47,89 odsto, a u Beogradu 46,34 odsto.\nPrema njegovim rečima, u Novom Sadu je do 18 sati glasalo 44,73 odsto, u Nišu 48,44 odsto, u Kragujevcu je izlaznost 46,64 odsto, dok je u Čačku na birališta izašlo 46,79 odsto glasača.\nVukmirović je podsetio da je izlaznost u istom periodu na teritoriji cele Srbije na izborima 2008. godine bila 46,45 odsto.\nRIK, kako je rečeno, za sada nema informacije da je na izborima bilo nepravilnosti, a rok za njihovo prijavljivanje je 24 sata.\nNaredne rezultate RIK će saopštiti u 22 sata.


Savet za male firme, kako da postanu konkurentnije | Kamatica\nPočetna > vest > Savet za male firme, kako da postanu konkurentnije\nTekst objavljen: 07.03.2016 8:53\nEvropska banka za obnovu i razvoj nastaviće da podržava mala i srednja preduzeća, poručili su danas predstavnici te banke, koji su pozvali firme iz tog sektora da se prijave za programe stručnog savetovanja. Program podrške malim i srednjim preduzećima koji uključuje stručno savetovanje finansira Evropska unija, a EBRD ga sprovodi od 2013. godine.\nDo sada je u tome učestvovalo više od 240 preduzeća kojima su domaći i inostrani konsultanti pomagali.\nZa konsultante je do sada utrošeno 15,5 miliona evra od donacija, od strane različitih donatora, na prvom mestu od EU, ali i puno drugih koji su ujedno i akcionari EBRD, rečeno je novinarima na predstavljanju rezultata "Programa podrške malim i srednjim preduzećima u Srbiji".\nDirektor EBRD-a za Srbiju Danijel Berg istakao je da je mali biznis ključ za razvoj ekonomije, i poručio da ta banka podržava mala i srednja preduzeća (MSP) jer ona mogu da poguraju rast.\n"MSP firme dobijaju našu pomoć, a u okviru ovog projekta reč je o konsultacijama. I kad vidimo male firme koje su koristile našu pomoć da investiraju dalje i napreduju, to je sjajno i želimo da se njihov rast nastavi.\nKad bi 100 kompanija godišnje pomogli, bilo bi dobro, jer su one važan deo ekonomije", rekao je Berg.\nOn je objasnio da u okviru ovog projekta firme ne dobijaju 100 odsto grantova, već se očekuje da i one učestvuju.\nPrema njegovim rečima, EBRD je od 2001. godine u Srbiji podržala više od 750 preduzeća, što je pomoglo razvoju privatnog sektora.\nBojana Vukosavljević iz EBRD-a objasnila je danas da je maksimum granta za savetnike 10.000 evra, a procenat koji daju donatori zavisiće od konsultantske usluge i lokacije kompanije, pa su one iz manjih sredina dobijale veći procenat granta.\nOna je rekla da je program podržao kompanije iz različitih industrija, kao što je sektor hrane i pića, veleprodaja i maloprodaja, distribucija, izgradnja i inženjering, i istakla da je 77 odsto preduzeća koja su dobila savete EBRD povećalo obrt, i to u proseku za 23 odsto.\n"Više od polovine firmi koje su zatražile savet kroz ovaj program povećale su broj zaposlenih u proseku za 14 odsto. Pozitivna iskustva kako malih i srednjih preduzeća tako i konsultanata su veoma ohrabrujuća, i mi imamo nameru da nastavimo ovaj program u Srbiji”, rekla je Vukosavljević i podsetila da EBRD ne podržava sektor finansija, duvansku i vojnu industriju, igre na sreću...\nOna je najavila i da je u planu da od juna startuje regionalni projekat EDIF koji bi podržalo Ministarstvo privrede i Svetska banka. "Naša ideja je da na taj način budemo ovde tri do četiri godine, da bi se sektor MSP pripremio za ulazak u Evropu i da nastavi život i kad nema pomoći", rekla je ona.\nPomoćnica ministra privrede Katarina Obradović Jovanović rekla je da je ova podrška važan element, i izrazila nadu da će resorno ministarstvo nastaviti saradnju sa EBRD i u Godini preduzetništva.\n"Ovo je jedan od projekata i inicijativa koji su predstavljeni i na sajtu godinapreduzetnistva.rs", ukazala je dodajući da je namera da se i u narednom periodu nastavi sa sprovođenjem projekata, i da to na kraju i postane standardna usluga koja je raspoloživa uvek u našoj zemlji.\n"Znanje je resurs koji nedostaje", poručila je, dodajući da znači obezbeđivanje kvalitetnih saveta i konkretnih iskustava stručnjaka iz inostranstva.\nOna je objasnila da su sredstva za grantove iz EU dostupna kroz dva glavna kanala, da su za nas najvažnija IPA sredstva, ali i regionalna IPA za Zapadni Balkan.\n"Projekat pokazuje kako efikasno da se koriste sredstva EU kroz IPA fondove i da se usmere na mala i srednja preduzeća za koja su preko potrebna", rekla he Obradović Jovanović.\npomoć preduzetnicima novi preduzetnici ecb male firme


Opremanje istraživačke stanice Petnica - Aigo\nOpremanje istraživačke stanice Petnica\nPočetna Projekti Opremanje istraživačke stanice Petnica\nNaručilac: JUP istraživanje i razvoj\nSpecijalizovana IT oprema\nAudio,Video i Foto oprema\nPeriod realizacije : od juna do jula 2012\nIstarživačka stanica Petnica je vodeća nezavisna i neprofitna organizacija u Srbiji specijalizovana za vanškolski rad sa darovitim i visoko zainteresovanim učenicima. Tokom 30 godina iskustva i rada, IS Petnica je razvila raznovrsne programe vanškoloskog naučnog obrazovanja sa učenicima i nastavnicima iz preko 500 škola. Danas je IS Petnica prepoznata u svetu kao jedan od vodećih centara inovativnog obrazovanja darovitih učenika u veoma širokom spektru prirodnih, društvenih i tehničkih nauka.\nU okviru ovog Ugovora, AIGO će isporučiti specijalizovanu IT, Audio i Video opremu koja obuhvata i 3D Printer, Apple računare, 3D Skener, Sistem za detekciju iznošenja knjiga iz biblioteke, IPTV Sistem, projektore i foto opremu.\nVeoma nam je drago što smo uspostavili saradnju sa JUP istaživanjem i razvojem, a posebno što je ona započeta baš poslovima vezanim za IS Petnicu, jer smatramo da ćemo time doprineti razvoju mladih ljudi i njihovom usavršavanju.


Raspisani konkursi iz oblasti savremenog stvaralaštva! – Balkanekspresrb.rs\nMinistarstvo kulture i informisanja raspisalo je konkurse za finansiranje ili sufinansiranje projekata iz oblasti savremenog stvaralaštva i kreativnih industrija u Republici Srbiji i za sufinansiranje projekata u oblasti prevođenja reprezentativnih dela srpske književnosti u inostranstvu u 2018. godini.\nPravo učešća na konkursu iz oblasti savremenog stvaralaštva i kreativnih industrija, koji je otvoren do 23. februara, imaju: ustanove, umetnička i druga udruženja registrovana za obavljanje delatnosti kulture, pojedinci (umetnici, saradnici, odnosno stručnjaci u kulturi), kao i drugi subjekti u kulturi, osim ustanova kulture čiji je osnivač Republika Srbija.\nO izboru projekata po raspisanom Konkursu odlučivaće stručne komisije koje obrazuje Ministarstvo kulture i informisanja i to za svaku umetničku oblast posebno. Komisije će biti sastavljene od nezavisnih stručnjaka i profesionalaca u svojim oblastima, te apsolutno autonomne i nezavisne u ocenjivanju projekata i odlučivanju.\nRezultati konkursa će biti objavljeni na zvaničnoj internet strani Ministarstva kulture i informisanja, najkasnije 60 dana od dana njegovog završetka.\nCilj konkursa je usklađivanje kulturnog razvoja Republike Srbije stvaranjem podsticajnog okruženja za unapređenje svih oblasti umetničkog stvaralaštva, kao i obezbeđivanje uslova za dostupnost kulturnih sadržaja i razvoj publike (posebno imajući u vidu pripadnike društveno osetljivih grupa).\nDetalji o konkursu i potrebni formulari nalaze se na linku: http://www.kultura.gov.rs/lat/konkursi/konkurs-za-finansiranje-ili-sufinansiranje-projekata-iz-oblasti-savremenog-stvaralastva-u-republici-srbiji-u-2018–godini.\nNa konkurs u oblasti prevođenja reprezentativnih dela srpske književnosti na strane jezike, koji je otvoren do 16. marta 2018. godine, može se aplicirati iz sledećih književnih oblasti: poezija, proza, drama, književnost za decu (izuzimajući slikovnice i udžbenike), antologije i tematski izbori i teorijska dela iz oblasti kulture i umetnosti namenjena široj čitalačkoj publici.\nPrioritet za podršku prevodima na strane jezike biće dat klasičnim delima srpske književnosti kao i delima koja su bila zapažena u stručnoj javnosti.\nPosebna pažnja biće posvećena prevodima na mađarski, ruski i persijski jezik, zbog predstavljanja dela i autora na književnim manifestacijama u Belorusiji, Rusiji, Mađarskoj i Iranu.\nSvi uslovi konkursa i potrebni formulari nalaze se na linku: http://www.kultura.gov.rs/lat/konkursi/konkurs-za-sufinansiranje-projekata-u-oblasti-prevodjenja-reprezentativnih-dela-srpske-knjizevnosti-u-inostranstvu–u-2018–godini-.♦


RTCG - Radio Televizija Crne Gore - Nacionalni javni servis :: Ekonomija :: Bez paušalnog oporezivanja advokata i notara\nVLADIN NACRT 19. 09. 2013. 16:05 >> 16:06 0\nBez paušalnog oporezivanja advokata i notara\nOdređene samostalne djelatnosti biće isključene iz sistema paušalnog oprezivanja, predviđeno je Nacrtom izmjena i dopuna zakona o porezu na dohodak fizičkih lica, koji je danas usvojila Vlada.\n„Analizom politike paušalnog oporezivanja, došlo se do zaključka da pojedine djelatnosti kao što je advokatska, notarska, računovodstvena, knjigovodstvena, revizorska i zdravstvena, u zavisnosti od prirode i obima posla, treba da se oporezuju po stvarno ostvarenom dohotku“, navodi se u saopštenju objavljenom nakon sjednice Vlade.\nIzmjene i dopune zakona o porezu na dohodak fizičkih lica bi, kako je objašnjeno, trebalo da doprinesu sistemskom rješavanju problema sive ekonomije, kroz unaprijeđenje kaznene politike i stvaranje uslova za bolju poresku disciplinu.\nPredstavnici Vlade su kazali i da su osnovni razlozi za izmjenu Zakona uslovljeni potrebom revidiranja poreske politike, dok je Ministarstvo finansija zaduženo da, u skladu sa propisanom procedurom, organizuje javnu raspravu o Nacrtu.\nNa sjednici je odlučeno da se i ove godine, kao i prethodnih, realizuje Program otkupa tržnih viškova jagnjadi. Vlada je zbog toga zadužila ministarstva poljoprivrede i ruralnog razvoja i rada i socijalnog staranja, kao i Fond penzijskog i invalidskog osiguranja (PIO) da solidarno obezbijede podršku otkupu sezonskih viškova jagnjadi, u cilju uspostavljanja stimulativne cijene za proizvođače i povoljne prodajne cijene za penzionere.\nTim programom je u periodu od 2003. do prošle godine u kontinuitetu podsticana izgradnja reprolanca u proizvodnji, preradi i prometu mesa.\n„Istovremeno, penzionerska populacija dobija povoljne mogućnosti za nabavku te vrste proizvoda po subvencionisanim cijenama koje su i do 20 odsto niže od tržišnih, sa mogućnošću odloženog plaćanja u osam mjesečnih rata i bez kamate“, objasnili su iz Vlade.


Radojicic: Želim da budem dostupan građanima\nTanjug 21. oktobra 2021. 12:45\nBEOGRAD – Gradonačelnik Beograda Zoran Radojičić izjavio je danas da je cilj projekta „Gradonačelnik u vašem domu, vama na usluzi“ konkretan razgovor s građanima na terenu, jer ne želi da izgubi osećaj neposrednosti i dostupnosti sa žiteljima grada.\nRadojičić je rekao da je pre ovog projektra, obilazio sve gradske opštine sa saradnicima, gradskim sekretarima i direktorima javnih komunalnih preduzeća kako bi razgovarali o problemima čije rešavanje Grad može da ubrza.\n„Sada razgovaram s građanima, porodicama iz najrazličitijih društvenih miljea, upoznajem se s njihovim idejama, malim porodičnim biznisima i time kako oni vide mogućnosti za rešavanje pitanja u lokalnoj zajednici, ali i globalno, kako Beograd nadalje da se razvija“, rekao je Radojičić na Studiju B.\nTako se, kaže, prikazuju i primeri dobre prakse – uspešna poljoprivredna gazdinstva, uspešni mali privrednici, preduzetničke porodice.\n„Trudim se da ne izgubim osećaj neposrednosti i dostupnosti građanima, jer to je najbolji način za rešavanje problema. Razgovaramo o lokalnim pitanjima, koja direktno utiču na kvalitet života građana, ali i o velikim projektima“, rekao je Radojičić i dodao da je ponosan kada vidi da ljudi prepoznaju rad celokupnog tima uprave Grada.\nVojska Srbije: Vežba Sajber Tesla u Gornjem Milanovcu, SAD i…\nBez gužvi na rampama auto-puteva, moguća magla\nSutra Info dan konkursa #DigitalnaEkspedicijaIzazov…\nMinistarstvo prosvete odgovorilo Forumu na predlog o…\nDr Danica Grujičić: „Pojavila se lažna stranica na…


Verovali ili ne - Zvezda među tri najdominantnija kluba u Evropi! - Sportske.net\nVerovali ili ne - Zvezda među tri najdominantnija kluba u Evropi!\nRezultati istraživanja sprovedenih u Fudbalskoj opservatoriji "CIES" mogu da raduju stručni štab i navijače Crvene zvezde.\nSL - Mažić delegiran, ali ne za derbi u Novom Sadu!Pavkov presudio Partizanu, a onda progovorio i o Đukiću!I Crvena zvezda se oprostila od preminulog Astorija''Zmajevi'' hteli pobedu na ''Marakani'' i - ''naljutili'' domaćina!Vujadin Savić odgovarao na pitanja navijača - Koliko će još ostati u Zvezdi?\nTekuća sezona mogla bi da bude zapamćena kao najuspešnija u novijoj istoriji Crvene zvezde jer je ekipa prezimila u Evropi, a ima i velike izglede da osvoji "duplu krunu" na domaćoj sceni.\nDa stručni štab Crvene zvezde radi sjajan posao sa igračima može se videti "golim okom" ali i brojke govore u korist Vladana Milojevića i njegovih izabranika.\nNa stranu broj osvojenih bodova, datih i primljenih golova u Super ligi. Istraživačka mreža iz Švajcarske "CIES" saopštila je rezultate istraživanja koje otkriva ko su najdominantniji klubovi u Evropi.\nRadi se o istraživanju sprovedenom u periodu od 1. jula 2017. do 20. februara 2018. godine, a u obzir su uzeti odnos između šuteva na gol rivala iz šesnaesterca i udaraca protivnika.\nTako je najbolji odnos pomenutih parametara imao Porto sa indeksom 3,79. Prati ga bugarski šampion Ludogorec sa indeksom 3,66, a treća je Crvena zvezda sa 3,23!\nSvi ostali evropski klubovi imaju indeks ispod tri, a u najjačim ligama Evrope najbolji je Napoli (2,93) ispred Mančester Sitija (2,87) i Pari Sen Žermena (2,73).


Godišnja prodaja električnih vozila premašiće 30 miliona do 2030. | EurActiv Serbia\nDo kraja ove decenije trećina ukupno prodatih novih automobila na svetu biće električna vozila. Time bi broj prodatih električnih vozila u jednoj godini u svetu dosegao 31,1 milion, deset miliona više nego što se ranije predviđalo, objavila je 3. avgusta konsultantska kompanija "Dilojt" (Deloitte), na osnovu istraživanja "Električna vozila: Postavljanje smera za 2030. godinu".\nPrema istraživanju, uprkos poremećajima koje je izazvala pandemija korona virusa, očekuje se da će ukupna prodaja električnih vozila 2020. dostići 2,5 miliona širom sveta.\nNa osnovu godišnje stope rasta od 29%, istraživanje procenjuje da će prodaja dostići 11,2 miliona u 2025. godini i 31,1 milion do 2030. godine, u kojoj bi potpuno električna vozila predstavljala 81% svih prodatih novih električnih vozila, nadmašujući hibridne "plug-in" modele.\n"Dilojt" je kao ključni faktor rasta prodaje električnih vozila u narednih 10 godina identifikovao "promenu sentimenta potrošača", jer mnoge prepreke za prihvatanje električnih vozila postepeno nestaju.


Besmrtni život Henrijete Laks - Rebeka Sklut - Online knjižara De\nFascinantna i dirljiva priča o medicini i porodici, o tome kako se život održava u laboratoriji i u sećanju. Henrijeta Laks bila je majka petoro dece u Baltimoru, siromašna afroamerikanka, migrantkinja sa farmi duvana u Virdžiniji, koja je preminula od agresivnog kancera u dobi od 30 godina, 1951. Uzorak kanceroznog tkiva, uzet bez njenog znanja ili pristanka, poslužio je kao sveti gral biologiji prošlog veka : ljudske ćelije koje mogu da prežive u laboratoriji. Poznate su kao HeLa ćelije, koje su iznenađujuće pomogle naučnicima tokom postavljanja temelja mnogobrojnih novih otkrića, počevši od leka za polio. Prema svedočenjima stručnjaka, u svetu ne postoji laboratorija koja ne čuva pomenute ćelije. U međuvremenu, Henrijetina porodica nastavlja da živi u siromaštvu i lošem zdravlju. Knjiga prvenac Rebeke Sklut, ne silazi sa lista najčitanijih naslova, Njujork tajms bestseler koji oslikava razdor između etike,rase i medicine.


Pozitivne ocjene za Centralnu banku BiH od EK-a i ECB-a - Biznis Info\nBy BiznisInfo on\t 13/07/2021 Banke\nEvropska komisija i Evropska centralna banka dale su pozitivne ocjene za aktivnosti Centralne banke BiH koje su se odvijale tokom prošle godine u izuzetno složenim uslovima pandemije, jer je nastavila da održava punu konvertibilnost domaće valute uprkos izazovima povezanim s ekonomskim posljedicama izazvanim virusom korona.\n“Monetarna politika se i dalje zasniva na aranžmanu valutnog odbora koji uživa visok nivo kredibiliteta kod šire javnosti i ključna je za monetarnu stabilnost koja se temelji na nezavisnosti Centralne banke”, ocijenjeno je tokom Ekonomskog i finansijskog dijaloga između EU i zapadnog Balkana i Turske, koji je juče održan.\nEvropska centralna banka je u svojoj godišnjoj ocjeni u vezi sa monetarnom politikom i finansijskom stabilnosti istakla da je Centralna banka BiH napravila ključni napredak na realizaciji smjernica koje su formulisane prethodne godine u okviru Ekonomskog dijaloga između EU i zapadnog Balkana i Turske.\n“Puna konvertibilnost domaće valute je nastavljena da se sprovodi bez ikakvih turbulencija, što je pogotovo važno u kompleksnom institucionalnom ambijentu u BiH, te se daje preporuka da se nastavi sa takvom praksom i osigura puna nezavisnost Centralne banke BiH”, saopšteno je iz Centralne banke BiH.\nU saopštenju se dodaje da su tokom 2020. godine uspostavljena dodatna analitička istraživanja vezana za inflaciona očekivanja i kreditne aktivnosti koja se redovno sprovode.\n“Makroekonomski model je razvijen i na osnovu njega Centralna banka BiH sprovodi i objavljuje makroekonomske projekcije. Evropska centralna banka ističe da je usvajanje Zakona o osiguranju depozita u BiH važno za jačanje regulatornog bankarskog sistema”, navedeno je u saopštenju.\nEvropska komisija je pohvalila aktivnosti Centralne banke BiH u oblasti statistike i napredak vezan za statistiku finansija vlasti, jer je od oktobra prošle godine, napravljen važan korak dostavljanjem podataka prema Eurostatu.